
Aruba Birdlife Conservation a bati alarma pa esnan cu ta practica kite 
surf na luganan prohibi 


Mediante un post publica 
riba nan pagina di Face- 
book, e organisacion am- 
bientalista a bati alarma 
diadomingo ultimo, ca- 
minda tabatin un grupo di 
persona practicando kite 
surf den un area cu pa ley 
no ta permiti e deporte aki. 


Segun ROPV AB 2021 no.123 
ta señala cu e areanan indica 
pa haci kite surf ta Fisher- 
man’s Huts y Boca Grandi. 


Nan a informa cu na Rodg- 
ers beach tabatin un grupo 
di personanan practicando 
kite surf diadomingo ultimo 
caminda a bati alarma pa au- 
toridadnan pa asina por logra 
informa debidamente e per- 
sonanan aki di kico nan tabata 
haci den un area na unda na e 
momentonan aki ta tumando 
luga e ‘tern breeding season’ 


unda parhanan cu ta protegi 
ta reproduci den islanan di 
rif dilanti Rodgers Beach 
poniendo nan den peliger. 


Esaki ta trata di especienan 
protegi y nan ta hopi vulnera- 
bel pa lo cual nan ta ser afecta 
y na momento cu nan ta sinti 
miedo nan ta bay lagando 
nan cria bandona cu despues 
otro parhanan ta come nan. 


Pa e motibo ey, nan a pidi 
encarecidamente na esnan 
cu ta dedica nan tempo liber 
pa practica e deporte aki pa 
haciele den areanan cu ta 
permiti y no sigui daña na- 
turalesa ni fauna di Aruba. 


Mediante 
comentarionan 
di diferente usuario a in- 
forma tambe cu autoridad- 
nan a yega na e luga e dia ey 
y ambientalistanan a sigura 


cu pa un motibo specifico ta 
prohibi pa realisa kite surf 
den cierto areanan, manera 
esaki, na unda tambe na- 
begacion tampoco ta permiti. 


Tambe tabatin algun persona 
cu a reaccion indicando cu 
probablemente e personanan 
aki no tabatin conocemento 
di na unda si y na unda no 
ta permiti haci kite surf, pa 
e motibo ey ta hopi impor- 
tante pa educa y conscientisa 
comunidad cu aunke ta trata 
di parhanan manera Shoco 
of Prikichi cu tambe ta pro- 
tegi, e Tern tambe mester ser 
protegi y esaki ta nan tempo- 
rada di reproduccion na unda 
e rif menciona ta nan luga 
manera un santuario natural. 


Potret 
di 
Boca 
Grandi: 
Anim3x. 


Segun minister Arends, e calidad di busnan nobo busca pa Arubus no 
tabata optimal pa Aruba 


Dialuna mainta, minister 
di Transporte, Integridad, 
Naturalesa y Asuntonan 
di Adulto Mayor, Ursell 
Arends, durante conferen- 
cia di prensa a toca e pun- 
to di Arubus y a splica kico 
ta e plan cu tin aworaki pa 
mehora situacion na Aru- 
bus. 


Durante e ronda di pregun- 
ta, minister Arends a ricibi 
pregunta for di miembro di 
prensa si e tin plan pa e situa- 
cion cu tin den Arubus na e 
momentonan aki of si ta bay 
adkiri un flota di bus nobo 
pronto. 


Contestando e pregunta aki, 
e mandatario a splica cu ora 
el a tuma over e cartera di 
Transporte el a encontra Aru- 
bus den un situacion finan- 
ciero hopi delicado, mirando 


cu nan ta den debe. El a sigui 
splica cu aña pasa Ministe- 
rio di Transporte a logra cera 
un ‘service level agreement’ 
(acuerdo di nivel di servicio) 


nobo cu Arubus y aworaki tin 
un plan. 


“Nos ta trahando conhunta- 
mente cu Raad pa inversion- 


nan cu mester tuma luga den 
Arubus. Y tambe mi a bisa 
anteriormente cu e parti di 
inversion den nos capital hu- 
mano ta importante. Mescos 
cu a haci na SABA y Serlimar, 
Arubus tambe mester atende 
cu e trahadonan pa loke ta 
trata inversion den nan, pero 
tambe lo bin inversion den e 
flota di bus,” el a resalta. 


Minister Arends a remarca 
cu tin 30 bus nobo, di cual 
15 di nan a yega na 2019 y e 
otronan a yega na 2021 y du- 
rante un bishita cu el a realisa 
na Arubus no mucho tempo 
pasa el a tuma nota cu shete 
di e busnan aki ya caba ta for 
di servicio. 


El a subraya cu e calidad di 
busnan cu a wordo busca no 
tabata optimal pa Aruba y 
aworaki nan ta bezig cu e due 


diligence pa busca busnan 
cu no solamente ta ekipa pa 
condicionnan cu Aruba tin, 
pero ademas di esaki, el a in- 
dica, nan ta bay pasa over na 
busnan electrico pa garantisa 
sostenibilidad 


Adicionalmente miembro di 
prensa a puntra minister si 
esaki lo sucede e aña aki ai- 
nda, na cual e mandatario a 
contesta cu e aña aki nan ta 
trahando riba e bus stacion na 
San Nicolas conhuntamente 
cu minister Geoffrey Wever 
di Economia pa duna esaki 
un actualisacion. 


Pa loke ta trata e hermentnan 
y area di trabao di e traha- 
donan, el a menciona cu esey 
tambe ta algo cu nan a discuti 
siman pasa cu e sindicato cu 
ta representa e trahadonan di 
Arubus. 


LOCAL A3 


Diaranson 12 Juni 2024 


Wit Gele Kruis Aruba preocupa pa disminucion di nacemento di babynan 


Den un entrevista cu Wit 
Gele Kruis Aruba (WGK) 
di ayera mainta, a bin 
trece dilanti informacion 
relaciona cu e jaarverslag 
di Ouder en kindzorg di 
aña 2023 den cual a re- 
salta e bahada di cantidad 
di nacemento di babynan 
na Aruba relaciona cu 
añanan anterior, loke nan 
ta considera algo historico 
den 51 aña. 


853 baby a nace na aña 2023, 
un cifra cu segun director di 
WGK, Gino Goeloe ta algo 
historico cu den 51 aña nan 
a mira cu Aruba a bay atras 
“asina drastico” caminda for 
di aña pasa caba nan a duna di 
conoce cu e cifra di nacemen- 
to di babynan ta bahando. 
El a splica cu despues di pan- 
demia di Covid-19 na 2021 e 
cifra tabata na 1,000, na 2022 
a baha te 915 y aworaki 856 
“esey ta algo cu pa nos eco- 
nomia y pa futuro di nos pais 
nos tin cu para keto y sinta 
den un comision cu tur e 
partner afo hunto cu Oficina 
Central di Estadistica, De- 
partamento di Asunto Social 
y gobierno pa wak kico nos ta 
bay haci,” Goeloe a sigura. 
Nan a bay haci comparacion 
cu e añanan anterior unda na 
2012 nan a registra 1,311 baby 
y awor ta 853 loke ta un dife- 
rencia basta grandi manera e 
ta señala y esey ta un motibo 
di preocupacion. 
Nan a mira cu na Corsou 
tambe e cifranan di nace- 
mento di baby ta hopi abou, 
Hulanda y Europa tin e me- 
sun situacion, cu e cifranan 
ta bahando na nivel mundial. 
Den esaki, Goeloe a trece di- 
lanti cu nan a mira un entrev- 
ista cu hobennan na Hulanda 
caminda nan a ripara cu e 
factor principal di esaki ta cu 
costo di bida a bira hopi caro, 
cu nan no por afford un baby. 
“Menos baby tin un reflexion 
riba tur cos, crèche, scol, cui- 
do, entre otro y p’esey nos ta 
kere cu nos mester para keto 
na dje.” El a bisa. 
Igualmente e jaarverslag a in- 
dica cu score di vacunacion 
na Aruba ta hopi halto, entre 
96 cu 97%, compara cu Hu- 
landa cu ta na 60% unda cu 
tin basta confusion den caso 
di malesanan contagioso cu 
antes no tabata existi na Hu- 
landa, actualmente nan ta en- 
frentando e problema aki den 
e babynan. Na Aruba esey no 
ta e caso. 


WGK for di 20 aña pasa se- 
gun Goeloe a menciona ta 
bin papiando di loke ta trata 
‘hielprik’ cu ora e baby nace 


nan ta coy sanger bao di hei- 
ltje di e pia y na Hulanda nan 
ta test y por haya e malesanan 
cu e baby por desaroya y por 
aborda di biaha “e ta algo cu 
nos mester bin cune, nos sa 
cu esaki tin atencion di min- 
ister Dangui Oduber y mi ta 
kere, si tur cos ta bay bon, e 
aña aki ainda nos por con- 
cretisa esey conhuntamente 
cu Directie Volksgezondheid 
y tur e partner. Nos mester 
bay den direccion ey pasobra 
bo por sa cu por ehemplo, e 
baby tin cierto problemanan 
genetico of den su sistema y 
e por ser trata, esey ta e parti 
unda cu nos kier bay cu pa 
nos ta hopi importante.” 
Goeloe a informa cu tin labo- 
ratorionan priva cu ta haciele 
pero e tin un costo y e test 
mester bay Hulanda. 
Ademas, el a trece dilanti cu 
na Aruba tin e mamanan ho- 
ben cu ta adicto na alcohol of 
na cierto substancianan y nan 
babynan ta nace cu defecto 
debi cu nan ta haci uso di 
droga, como por ehemplo co- 


caina of marihuana, y tambe 
alcohol loke ta causa un efec- 
to directo riba e baby “esey ta 


un hecho, pero e topico aki 
di alcohol y droga ta algo cu 
ta keda papia over di dje y e 
mucha mester distancia di e 
esaki, p’esey nos ta monitor 
tur e mucha hoben aki cu ta 
haya baby y e ta guia nan.” 
Nan a registra 40 mama ho- 
ben aña pasa y nan a ripara cu 
edad a baha, loke ta nifica cu 
esun di mas hoben tabata di 
14 aña y tambe tabatin di 16 
y 17 aña, pero mayoria di es- 
nan cu ta haya baby ta entre 
18 cu 19 aña, esey compara cu 
añanan anterior unda tabatin 
edadnan mas hoben ta nifica 
un bon noticia. 
“Esey ta bao control cu e tra- 
bou cu nos a bin haciendo 
cu proyectonan na scolnan 
como Biba Amor y otro in- 


stancianan cu tambe ta bay 
scolnan.” Goeloe a señala. 
Pa esaki, el a splica cu nan tin 
un proyecto pa muchanan di 
vijfde y zesde klas cu ta guia 
e muchanan pa nan cuida 
nan curpa y nan ta ser educa 
tambe pa respeta nan cur- 
pa. Aworaki for di aña pasa 
scolnan di DPS tambe tin e 
proyecto aki conhuntamente 
cu proyecto Biba Amor, ki- 
ermen tur scol di Aruba tin 
trahado social loke ta nifica 
cu si un mucha ta cay na es- 
tado den edad hoben ya caba 
na scol nan ta haya guia pa e 
mucha y pa e mayor. 
Tambe Goeloe a bisa cu tin 
hopi problema cu e muchan- 
an pa loke ta trata taalspraak, 
problema di e mucha pa loke 
ta trata lenguahe y papia, ey- 
nan ta wak cuy for di aña pasa 
caba nan a duna di conoce 
cu esaki ta un problema cu 
Aruba ta hayando y cu nan 
como WGK hunto cu FE- 
POH tabata boga pa logope- 
dista, cu un mayor por haya 
ayudo door di AZV y cu awor 
ta posibel. 


Pa loke ta trata oido di e 
muchanan, Goeloe a bisa cu 
e parti ey ta bon, pero nan 
a ripara cu ora nan ta test e 
muchanan tin tiki mas mu- 
cha cu a sali insuficiente y ora 
a midi pa di dos biaha a sali 
suficiente , compara cu añan- 
an anterior tin un diferencia 
chikito den e parti ey di oido 
“pero esey nos ekipo con- 
huntamente cu FEPOH y 
tur e partner na hospital, nos 
ta monitor e casonan aki, di 
tur mucha cu tin un defecto 
di oido y ta ayudo inmediata- 
mente.” Goeloe a afirma. 

Comunidad ta haci yamado pa uni contra maltrato di mucha: 
Videonan di maltrato di mucha cu a tuma luga na un crèche a bira 
viral riba rednan social 


Ayera riba rednan social 
tabatin un ola di publica- 
cion na unda ciudadan- 
onan tabata expresa nan 
rabia pa videonan cu ta- 
bata circulando, mustran- 
do un grupo di leidster di 
un crèche unda por mira 
maltrato di mucha. 


Den algun di e publica- 
cionnan aki, usuarionan a pu- 
blica potret di e leidsternan di 
e crèche, cual ta e crèche Pasa 
Dushi Pasa Pret situa na Way- 
aca. Tambe, den algun di e 
publicacionnan por mira vid- 
eonan na unda leidsternan ta 
maltrata e mucha- y babynan 
y te hasta tin un voice note 
tambe ta circula na unda un 
leidster ta indica cu e la dal 
un mucha cu slof pasobra e ta 
haci mala mucha. 


E cantidad di reaccion cu 
e videonan aki a genera ta 
grandi y ciudadanonan ta haci 
yamado pa pueblo di Aruba 
uni pa finalmente stop cu 
abuso di mucha. 


E mesun crèche aki ya caba ta- 
bata den noticia dos aña atras, 
pasobra un baby di apenas 
cuater luna cu tabata atende e 
crèche en cuestion a perde su 
bida sin splicacion riba loke a 
pasa. Un investigacion grandi 
a tuma luga, pero e crèche a 
sigui funciona manera nada 
no a pasa y aworaki dos aña 
despues e mesun crèche ta 
den noticia atrobe pa un otro 
caso na unda muchanan ta 
sali perhudica. 


Riba rednan social hopi usu- 
ario ta cuestiona pakico e au- 
toridadnan concerni no a cera 
e 
crèche 
inmediatamente 
despues di e fayecimento di 
e baby na maart di 2022, ya 
cu e actonan di e leidsternan 


durante e momento di emer- 
gencia, y teniendo na cuenta 
otro factornan, no a sucede 
den e proceso of orden cu 
mester tuma luga. 


Pediatra Louise Rafael-Croes 
tambe a publica un reaccion 
en conexion cu tur e vide- 
onan cu ta circulando rond di 
e maltrato cu ta tuma luga na 
e crèche aki. 


“Mi ta pediatra aki na Aruba 
di 1997. Maltrato di mucha ta 
presente tur dia den mi bida. 
Mi ta sigui bisa: un sociedad 
ta mustra su educacion na 
con nan ta trata esnan mas 
delicado den nan comunidad. 
Nan muchanan y nan masco- 
tanan. Kere mi, no ta e crèche 
aki so ta maltrata mucha, tin 
algun mas. P’esey nos mester 


keda vigilante y cada biaha se- 
ñala e casonan aki. Esakinan 
ta esunnan scondi: muha un 
mucha cu slang pasobra e no 
ta laga marca, behalve esun 
psicologico, cera un mucha 
den baño pasobra e trauma 
no abo so ta bib’e. Y nos lo 
sigui bringa contra abuso 
semper!” e pediatra a indica. 


Riba un di e videonan por 
mira con un leidster ta bañan- 
do un mucha chikito, pero ta 
keda muha e mucha cu slang 
na su cabes, na su cara, mien- 
tras e mucha ta yora y grita. 
Riba otro video por mira con 
e leidster ta cera un baby den 
baño mientras e baby ta grita 
y yora paden, pero e leidster 
no ta saca e mucha for di 
baño. Y den otro video por 
mira con e leidster ta laga e 


babynan chikito keda grita 
y yora mientras nan ta riba 
cama y e no ta haci nada. 


Apart di e videonan aki, tin 
un voice note tambe ta circu- 
la na unda un leidster ta in- 
formando otro persona cu un 
di e muchanan ta haci hopi 
mala mucha y no kier keda 
keto. “Mi a pone den e stoel 
bruin, el a baha for di e stoel. 
Mi a pasa awa riba su cara, mi 
a pone sinta den e stoel y ey- 
nan el a keda, pero mi a pas’e 
un slof na su chanchan y ey- 
nan el a medio calma,” por 
scucha e leidster bisa den e 
voice note en cuestion. 


Mirando e reaccion cu e vid- 
eonan a causa ariba rednan 
social y e disgusto grandi di 
comunidad, 
Departamento 
di Mucha y Hoben (DMH) 
a publica un comunicado riba 
nan pagina di Facebook. 


“For di luna di maart 2024 
DMH ta na altura di tur e 
video- y preocupacionnan 
di e mayornan cu ta circula 
rond. DMH a atende e ke- 
honan segun debido maneho 
y proceso di nos departa- 
mento. E caso lo sigui cana 
su caminda bao di e departa- 
mento asigna pa continua cu 
esaki. DMH ta sigui para pa 
cuido, proteccion y seguridad 
di tur mucha den tur centro 
di cuido di mucha na Aruba,” 
e comunicado a informa. 


Aña pasa, minister di Husticia 


y Asuntonan Social a anuncia 
cu e Ley di Kinderopvang a 
keda cla y a drenta na vigor. 
E ley aki ta mara na e rekisi- 
tonan di calidad cu cada 
centro di cuido mester tene 
cuenta cune, manera e parti- 
nan di seguridad, pedagogico, 
higiena como tambe e desar- 
oyo personal, di henter e per- 
sonal cu ta traha den e dife- 
rente centronan di cuido. 


Departamento di Mucha y 
Hoben a ser finalisa na aña 
2022 y un di e tareanan di 
DMH ta inclui supervision 
di ehecucion di e ley aki. Adi- 
cionalmente, e departamento 
ta encarga cu e parti di guia, 
yudansa, preparacion y evalu- 
acion pa practicamente tur e 
aspectonan cu ta toca e cen- 
tronan di cuido di mucha, 
como tambe conseha y sos- 
tene cada centro di cuido di 
mucha, pa loke ta rekisitonan 
pa yega na e permiso aki. 


Ta apenas luna pasa tambe cu 
diferente doño di centronan 
di cuido di mucha a anuncia 
aumento di prijs di nan ser- 
vicio pa motibo cu mester 
cumpli cu exigencianan di e 
Ley di Kinderopvang cu go- 
bierno a introduci. 


Den e ley aki tin para un ra- 
tio di cuanto baby of mucha 
mag di tin pa cada leidster y 
manera e centronan di cuido 
a indica durante nan con- 
ferencia di prensa luna pasa, 
nan nunca a traha cu ratio, 
pero awor cu mester cumpli 
cu esaki nan mester aumenta 
nan prijs. 


Esaki sigur ta trece duda den 
comunidad, sobretodo entre 
mayornan, cu tin cu laga nan 
yiu(nan) na un crèche pa nan 
por bay traha of cumpli cu 
nan debernan, si di berdad e 
muchanan ta ser bin cuida of 
no mirando cu antes e crèche 
nan no tabata traha cu ratio, 
cual por nifica cu e leidster- 
nan no ta brinda e debido 
atencion na e muchanan pa- 
sobra tin demasiado mucha 
pa cada leidster. 

12 di juni ta Dia Mundial contra Trabou Infantil 


Awe 12 di juni mundo ta 
conmemora Dia Mundial 
Contra Trabou di Mucha. 
Un fehca cu ta enfoca 
ariba esfuersonan pa ter- 
mina cu e fenomeno di 
trabao di mucha cu du- 
rante añanan recien a 
bolbe sobresali pa motibo 
di entre otro conflicto-, 
crisisnan y COVID-19. 


E aña aki pa Dia Mundial 
Contra Trabou Infantil e Or- 
ganisacion di Nacionan Uni 
(ONU) ta enfoca riba cel- 
ebracion di 25 aña di e adop- 
cion di e Convencion di e Pio 
Formanan di Trabou Infantil 
na 1999 cual tambe ta duna 
un oportunidad pa recorda 
tur participante pa mehora 
nan implementacuon di e dos 
Convencion 
Fundamentel 
riba Trabou Infantil y e Con- 
vencion tocante Edad Mini- 
mo pa Admision na Trabou. 


ONU ta remarca cu aunke 
pasonan grandi a tuma lugar 
pa reduci trabou infantil pa 
un tempo largo, den añanan 
recien nan a mira tendenci- 
anan global cu ta duna paso- 
nan atras back, subrayando 
e nesesidad urgente pa uni 
esfuersonan pa realisa ac- 


cionnan rapido pa elimina e 
fenomeno di trabou infantil 
den tur su forma- y mani- 
festacionnan. 


Cu e adopcion di e Meta- 
nan di Desaroyo Sostenibel 
(SDG’s) e comunidad in- 
ternacional a haci un com- 
promiso pa eliminacion di 
trabou infantil den tur su for- 
manan pa aña 2025. 


Riba e dia aki ONU ta haci 
yamado pa implementacion 
eficiente di Convencion riba 
Pio Formanan di Trabou In- 
fantil, accion nacional, re- 
gional y internacional renoba 
pa elimina trabou infantil den 
tur forma, e pio formanan, pa 
medio di adopcion di politi- 
canan nacional y adresa e raiz 
di e rasonnan pa fenomeno 
aki. 
Nan ta yama tambe pa rati- 
ficacion universal y imple- 
mentacion eficiente di Con- 
vencion riba Edad Minimo, 
cu, hunto cu e ratificacion 
universal di e Convencion 
riba Pio Formanan di trabou 
infantillogra den 2020, lo por 
duna tur mucha proteccion 
legal contra tur forma di tra- 
bou di mucha. 


Desde 2000, pa casi dos deca- 
da, mundo completo ta haci 
progreso constante den redu- 
ci trabou infantil, pero den e 
ultimo añanan, conflictonan, 
diferente crisis y e pandemia 
di COVID-19, a sumergi 
mas famia den pobresa y a 
forsa miyones mas di mucha 
drenta den e trabou infantil. 


Crecemento economico no 
ta suficiente, ni inclusivo su- 
ficiente tampoco, pa libera e 
presion cu hopi famia- y co- 
munidadnan ta sinti y cu ta 
haci nan yega na trabou in- 
fantil. 


Segun stadisticanan di ONU, 
awendia tin ainda 160 miyon 
mucha cu ta den trabou in- 
fantil. Esaki ta casi un den 
cada dies mucha na mundo. 


Africa tin e puesto mas halto 
entre regionnan tanto den 
porcentahe di mucha den 


trabou infantil, parti, y e cifra 
absoluto di muchanan den 
trabou infantil, 72 miyon. 
Asia y e Pacifico ta na segun- 
do luga den tur e medidanan 
aki, 7% di tur mucha y 62 
miyon den termino absoluto 
ta den trabou infantil den e 
region aki. 


E regionnan di Africa, Asia 
y Pacifico hunto ta conta pa 
casi nuebe di cada diez mu- 
cha den trabou infantil mun- 
dialmente. 
E 
populacion 
restante di trabou infantil ta 
dividi entre e Americas cu 11 
miyon, Europa y Asia Central 
cu 6 miyon, y e Estado Arabe 
1 miyon. 


Mientras cu e porcentahe di 
muchanan den trabou infan- 
til ta mas halto na paisnan 
di ingreso abao, e cifranan 
ta realmente mas halto na 
paisnan di ingreso mediano. 
9% di tur mucha na paisnan 
di ingreso mediano-baho, y 
7% di tur mucha na paisnan 
di ingreso mediano-halto, ta 
den trabou infantil. 


Stadisticanan di ONU riba e 
cifra absoluto di muchanan 
den trabou infantil den cada 
grupo di ingreso nacional ta 
indica cu 84 miyon di mucha 
den trabou infantil, contando 
pa 56% di tur esnan den tra- 
bou infantil, ta biba den pais- 
nan di ingreso mediano, y un 
2 miyon adicional ta biba den 
paisnan di ingreso halto. 


Pa loke ta stadisticanan riba e 
cifra di muchanan cu ta traha 
bou di e edad di 15 aña na 
Aruba, UNHCR ta indica cu 
esaki no ta disponibel y cu tin 
informacion limita riba e in- 
cidencia di trabou infantil na 
e isla. 

Departamento di Mucha y Hoben ta accentua cu trayecto di ley di 
centro di cuido di mucha ta data for di 1992 


Departamento di Mucha y 
Hoben (DMH) ta e instan- 
cia gubermental asigna pa 
carga, ehecuta y supervisa 
e ley di Centro di Cuido di 
Mucha na Aruba. Despues 
di mas di 30 aña, cu a pre- 
senta pa prome biaha e 
Ley di Centro di Cuido di 
Mucha na Parlamento di 
Aruba, e ley ta drenta na 
vigor, dia 15 di augustus 
2023. 


E ley aki a conoce alrededor 
di 16 adaptacion den trans- 
curso di tur e añanan, pasan- 
do den hopi aña di discusion, 
colaboracion, 
planificacion, 
estudio y input di e veld mes 
den e periodo di 2015-2017. 


Finalmente dia 15 di juni 
2017, a bolbe presenta e ley 
adapta na Parlamento y a haya 
aprobacion un biaha mas. Na 
e momento ey e meta tabata 
ta, pa e ley drenta na vigor dia 
1 di juli 2018. Sinembargo e 
ehecucion no tabata uno asina 
facil pa implementa y a pesar 
di tur e preparacion-, discu- 
sion, documentonan traha, e 


ley a encontra su retonan pa 
realmente drenta na vigor. 
Punto di Salida 
Na 2001 Aruba, como pais, 
tambe a firma e Tratado aki, 
haciendo asina e compromiso 
pa proteha di un forma mas 
completo posibel, e desaroyo 
di e mucha den su personali- 
dad, talento, capacidad emo- 
cional, mental y fisico. P’esey 
e punto di salida di e ley di 
centro di cuido di mucha ta 
basa riba e Tratadonan Inter- 
nacional di Derecho di Mu- 
cha, specificamente e articu- 


lonan 3, 6 y 12 y siguiente- 
mente Aruba a percura pa e 
tin su mesun normanan y a 
traha e Ordenansa Nacional 
Centro di Cuido di Mucha 
(AB 2017 no.38). 


Den Ordenansa Nacional di 
Centro di Cuido di Mucha 
tin 4 decreto nacional (Lb- 
ham) cu ta imperativo y mes- 
ter ta cla, pa ehecucion di e 
ley; 
articulo 8 inciso 2; regla adi- 
cional di registro di centro di 
cuido di mucha; 


articulo 21, inciso 2; regla 
adicional di exigencianan pa 
un procedemento di keho; 
articulo 23, inciso 6; regla 
adicional di contenido y 
transmision di supervision; 
articulo 27, inciso dos; regla 
adicional di e.o. last onder 
dwangsom y boet adminis- 
trativo (bestuurlijke boete). 


Banda di e 4 decretonan na- 
cional tambe mester tin 2 
regulacion ministerial: man- 
ual di regulacion di exigencia 
di calidad di cuido di centro 
di cuido di mucha y regula- 


cion di formulario di peticion 
pa haya permiso pa opera un 
centro di cuido di mucha. 


DMH ta sigur cu nos niun 
por imagina e sociedad Aru- 
bano sin cuido di mucha 
mas y cuido di mucha ta im- 
portante pa tur hende; may- 
ornan, dunado di trabou y 
gobierno. Cuido di mucha 
ta promove un crecemento 
di participacion laboral y ta 
duna e mayornan tambe e 
oportunidad pa combina otro 
actividad social cu educacion. 


Minister Wever a ricibi conseho di SER riba e ley nobo pa proteccion di 
consumidor 


E consumidor na Aruba 
falta proteccion legal y 
pa es motibo Minister di 
Asunto Economico, Geof- 
frey Wever a anuncia al- 
gun luna pasa cu lo bin 
cu un ley pa percura cu e 
consumidor wordo pro- 
teha debidamente. Tambe 
cu lo agrega un mandato 
pa empodera Aruba Fair 
Trade Authority (AFTA) 
pa eherce esaki. Ta trata 
aki di e Landsverordening 
bestuursrechtelijke hand- 
having consumentenbes- 


cherming. 


Pa por logra e proyecto aki, 
Minister Wever a acorda cu 
Hulanda pa agrega esaki na e 
Landspakket y asina a sigura 
fondo adicional pa e ley pa 
proteccion di consumidor 
por bira un realidad pronto. 
Mirando e embergadura di e 
ley aki, Sociaal-Economische 
Raad (SER) a wordo puntra 
pa duna un conseho riba e 
concepto di ley. SER a pre- 
para su conseho y a entrega 


esaki na Minister Wever pa 
awor e proceso di legislacion 
por wordo termina y asina 
pronto e ley di proteccion di 
consumidor por bira un re- 
alidad. 
“E consumidor ta un ac- 
tor sumamente importante 
den nos economia y lamen- 
tablemente pa hopi aña no 
a haya atencion. Awor cu e 
ley nobo e consumidor lo 
haya e proteccion huridico 
cu e merece”, segun Minister 
Wever. 


Segun minister di Enseñansa: 
Ta trahando pa extende Scol Practico pa Ofishi (SPO) di 3 aña pa 5 aña 
proximo aña escolar 


Recientemente, Minister 
di Enseñansa, Endy Croes 
a atende e presentacion di 
e comision cu ta trahando 
riba e proyecto pa extende 
Scol Practico pa Ofishi 
(SPO) di 3 pa 5 aña. 


E comision ta consisti di Di- 
enst Publieke Scholen (DPS), 
staf 
funcionairo, 
beroep- 
sonderwijs DPS, consehero 
di Ministerio di Enseñansa 


y Deporte, representante di 
Openbare Avondleergangen 
Aruba (OAA), director y e 
management team di SPO 
Brazil y SPO Santa Cruz. Al- 
abes, dicho comision na dos 
(2) ocasion a busca conseho 
cerca Departamento di Ense- 
ñansa y IPA tambe a duna in- 
put. Presente na e encuentro 
aki, tabata e cabesante - y do- 
centenan di ambos scol. 


Durante e reunion DPS a 
duna un presentacion amplio 
y completamente elabora riba 
e trabounan cu a realisa pa 
haci SPO un scol di 5 aña en 
bes di 3 aña. Minister Endy 
Croes a subraya cu su vision 
ta pa cuminsa e proximo aña 
escolar, esta na augustus 2024 
cu klas 4 y e siguiente aña in- 
troduci klas 5. 


E comision a traha hopi duro, 


e rapport y conseho ta cla y a 
ser comparti cu e docentenan 
di ambos scol. Minister Endy 
Croes hunto cu DPS, DEA, 
e profesional – y cabesan- 
tenan a ricibi presentacion 
aki. Minister Croes a pidi 
cooperacion di e cabesante 
– y docentenan pa scucha y 
mira e presentacion y haci e 
preguntanan necesario, paso 
ta hunto lo carga e proyecto 
aki pa e por inicia na luna di 


augustus proximo. 


Pa cu e klasnan di IPO esaki 
tambe lo ser extendi cu un 
aña mas, esta IPO ta bira 4 
aña y un aña di “coaching” 
despues di esaki. Cu intro- 
duccion di klas 4 y 5 e alum- 
nonan lo caba scol cu un edad 
poco mas grandi, unda cu ya 
nan por acopla na e mercado 
laboral y/of si kier sigui pro- 
fesionalisa nan mes esaki ta 

Paxlovid di Pfizer ta fracasa como tratamento di 15 dia pa Covid, 
segun estudio 


(Reuters) – Un trata- 
mento anti-viral di 15 dia 
pa Covid-19 fabrica pa 
Pfizer, yama Paxlovid, no 
a alivia sintoma di long 
Covid, segun un estudio 
di investigadornan di uni- 
versidad di Stanford. 


Actualmente no tin trata- 
mento proba specificamente 
pa long Covid den cual un 
cantidad di sintoma por dura 


pa varios luna despues di in- 
feccion inicial cu coronavi- 
rus. 


Cientifico- y pashent taba- 
tin speransa cu e tratamento 
oral di dos droga di Pfizer lo 
alivia sintoma di long Covid 
despues di reportahenan an- 
ecdota di pashetnan cu a bisa 
cu Paxlovid a yuda nan. 


Pero e estudio di 15 siman 


cu 155 participante no a logra 
proba cu e curso di 15 dia a 
yuda mas cu un placebo pa 
reduci fatiga, brain fog, falta 
di rosea, dolor di curpa of 
sintoma gastrointestinal of 
cardiovascular. 
Participan- 
tenan den e estudio, den av- 
erahe, tabata malo mas cu 16 
luna prome cu inscribi den e 
estudio. 


“Nos no a mira un diferencia 
midi basa riba resultadonan 
reporta pa pashent den e seis 
sintoma composito hunto,” 
profesor di medicina di Stan- 
ford, Dr. Upinder Singh a 
bisa den un entrevista. “Nos 
no a mira un beneficio den 
sintomanan individual tam- 
poco.” 


Dr. Singh a bisa cu e ta kere 
cu mas estudio di e tratamen- 


to pa long Covid ainda tin 
merito, talbes den cursonan 
mas largo cu 15 dia of den 
pashent cu no tabata malo pa 
asina largo. 


E estudio si a mustra cu 
Paxlovid, cu actualmente ta 
receta como un curso di 5 dia 
trempan despues di infeccion 
of aparicion di sintoma, ta 
safe ora di us’e pa 15 dia, el 
a agrega. 


Pfizer a bisa den un declara- 
cion cu e resultadonan no ta 
bay tin impacto riba su otro 
estudionan colaborativo pla- 
nea pa Paxlovid como un 
potencial tratamento pa long 
Covid. 


Paxlovid ta e remedi na cas 
receta mas comunmente pa 
Covid-19 na Merca. E ta 


aproba pa trata Covid den 
adulto cu ta den riesgo di 
complicacion severo pa e 
malesa. 


Den e estudio clinico original 
di Pfizer, a mustra cu Paxlov- 
id a reduci hospitalisacion y 
morto di Covid cu alrededor 
di 90% pa hende no vacuna 
den riesgo pa malesa serio. 
Den otro estudio, Pfizer no 
por a proba e beneficio pa 
esnan considera den riesgo 
standard, incluyendo pashent 
vacuna. 
Pfizer a financia e estudio 
riba long Covid. Ademas di 
investigadornan di Stanford, 
cientificonan di Kaiser Per- 
manente North California y 
Pfizer a contribui na e estu- 
dio. 


Potret di AP. 


DVG: 
Temporada di yobida tin su 
peliger pa salud publico 


Tur aña di nobo for di 
luna di juni pa december 
nos conoce como lunanan 
di yobida of temporada 
di horcan. Pa algun esaki 
ta un bendicion, pa salud 
publico esaki por ta un 
peliger. 


Yobida ta nifica bida y cu bida 
tambe e posibilidad pa san- 
gura broei y ocasiona brote di 
malesanan transmiti pa san- 
gura manera Dengue, Chi- 
kungunya y Zika. Pa evita cu 
Aruba por enfrenta brote di 
un di e malesanan transmiti 
pa sangura manera a sosode 
den pasado, ta importante pa 
comunidad completo pone 
atencion. 
Sangura 
mester 
awa pa por pone su web- 
onan. Si cada persona per- 
cura pa rond di su cas no 
tin awa para despues di cada 
yobida, hunto nos por man- 
tene e cantidad di sanguranan 
rond di nos isla abou y asina 
tambe reduci e cantidad di 
sanguranan cu por transmiti 
malesa. 


Con nos por haci esaki? 
•	 
Tira	afo	of	warda	tur	 


obheto cu por retene awa 
innecesariamente paden y 
rond di cas, scol y trabou. Por 
ehempel scoter bou mata, 
tire, co’i hunga pafo, vaas cu 
mata of flor y mas. 
•	 
Tapa	tur	awa	para	cu	 


tin proposito manera e.o., pa 
muha mata of duna bestia tur 
dia. Por ehempel hemchi bou 
airco of bari cu awa di yobida 
y	mas.	Ta	extra	alerta	riba	awa	 
para cu proposito di bida pa 
mata of mascota por ehempel 
vaas cu mata of flor, baki awa 
di bestia, vijver cu mata di lili 
y mas. 
Di dos (2) paso ta proteha bo 
mes pa bo no haya un malesa 
transmiti pa sangura door di: 
•	 
Bisti	 paña	 cu	 manga	 


y pia largo durante oranan di 


atardi pa anochi. 
•	 
Uza	repelente	contra	 


sangura riba cuero cu no ta 
cubri	cu	paña. 
•	 
Den	 espacio	 pafo	 di	 


cas, cende un mecha of uza 
bela contra sangura. 
•	 
Cera	porta	y	bentana	 


di cas prome cu bira scur of 
uza screen. 
•	 
Evita	 di	 bishita	 ar- 
eanan unda bo sa cu tin hopi 
sangura. 
•	 
Spuit	 paden	 di	 cas,	 


camber, oficina y areanan cu 
bo ta frecuenta regularmente 
cu producto pa mata sangura. 
Di tres paso ta proteha otro- 
nan rond di bo ora cu bo tin 
un malesa transmiti pa san- 
gura, esaki bo ta haci door 
di evita pa bo wordo pica pa 
sangura. 
E sintomanan di malesanan 
transmiti pa sangura ta entre 
otro: 
•	 
Keintura. 
•	 
Dolor	di	cabes.	 


•	 
Biramento	 di	 stoma	 


y sacamento. 
•	 
Dolor	di	weso,	joints	 


y musculo. 
•	 
Dolor	di	wowo. 
•	 
Rash	riba	curpa. 
Si bo ta presenta e sintoman- 
an aki, consulta bo dokter di 
cas.Si bo persona ta sinti hopi 
molester	di	sangura,	GKMB	 
ta conseha pa haci un bon in- 
speccion rond di cas y elimi- 
na tur awa para. Si despues di 
haci inspeccion ainda e mo- 
lester ta continua, por yama 
GKMB	 na	 585-5533	 pa	 in- 
forma. 


Pa mas informacion like 
nos Facebook page Direc- 
tie Volksgezondheid DVG 
Aruba, Follow nos riba Insta- 
gram directie_volksgezond- 
heid_aruba, subi nos website 
www.dvg.aw, yama nos na 
522-4200 of mail nos na ser- 
vicio@dvg.aw 

Curaçao ta trahando riba un acuerdo pa un operacion 
di ekipo multidisciplinario 


(CuraçaoChronicle) - Go- 
bierno di Corsou ta fi- 
nalisando un acuerdo pa 
permiti e operacion di 
ekipo multidisciplinario. 
E ekipo aki, cual ta con- 
sisti di agencianan di go- 
bierno manera Ministerio 
di Salud, SBAB, Ministe- 
rio di Labor, SOAB y Min- 
isterio di Economia, actu- 
almente no ta operacional 
a causa di discusion entre 


e ambtenaarnan tocante 
nan responsabilidadnan. 


E acuerdo awo ta cu e gobier- 
no su departamento legal pa 
evaluacion. Na momento cu 
e conseho keda ricibi, e Con- 
seho di Minister por aproba 
esaki. 


E politica nobo ta enfoca 
riba segura cu negoshinan ta 
cumpli cu regulacionnan di 


higiena y fecha di caducidad 
di e productonan. E ta obli- 
ga cu tur negoshi mester un 
Manager di Calidad respon- 
sabel pa higiena y monitor e 
productonan aki. E manager 
mester mantene un lista di 
tur producto cu tin den stock 
y nan fecha di caducidad. Se- 
gun e gobierno, esaki lo sim- 
plifica e controlnan interno 
y reduci e probabilidad di 
problema durante inspecion. 


Inspector di Salud Publico 
Irving Keli a splica cu e po- 
litica nobo ta mas flexibel. 
Negoshinan no lo ser cera in- 
mediatamente si haya prob- 
lemanan. Na luga di esaki, 
nan lo ricibi e oportunidad di 
rectifica problemanan. “Nos 
meta no ta di castiga sino di 
informa y educa,” Keli a bisa. 
“Cera un negoshi lo bira e ul- 
timo opcion.” 


GroenLinks/PvdA ta gana na Aruba, Corsou y Sint Maarten 


(CuraçaoChronicle) - Di 
mesun manera cu na Hu- 
landa, GroenLinks/PvdA a 
sali victorioso den e elec- 
cion Europeo na Aruba, 
Corsou y Sint Maarten. E 
partido a genera mas cu 
30 porciento di e votonan, 
mas o menos 312 en total. 
VVD a sali den di dos luga 
cu 129 voto sigui pa D66 
cu 126 voto. PVV a logra 
haya 112 voto. 


En total, 1033 votador reg- 
istra a haci nan voto riba e 3 
islanan, resultado den 38.6 
porciento di e total, cual ta 
bao e 40 porciento. E unico 
candidato Caribense riba e 
lista tabata Kenvile Klein- 
moedig di GroenLinks/PvdA, 
ken a ricibi 125 voto prefer- 
encial. 


Di e 1295 persona registra na 
Corsou, 44 porciento a pre- 


senta y vota. Nan a duna 179 
voto p GroenLinks/PvdA, 
representando casi 31 por- 
ciento di tur voto na Corsou. 


VVD a keda den di dos luga 
cu 85 voto, pues 15 porcien- 
to, D66 den tercer luga cu 65 
voto (un poco mas cu 11 por- 


ciento) y un mas cu PVV cual 
a ricibi 64 voto. 


Di e 1184 votado registra na 


Aruba, casi 33 porciento a 
eherce nan voto. Aki, Groen- 
Links/PvdA a ricibi mayoria 
voto, 114 en total, cual ta mas 
di 29%. 


CDA a keda den di dos luga 
cu 64 voto. D66 a keda den 
tercer luga cu 42 voto cual ta 
un mas di PVV. VVD a keda 
tras PVV cu 36 voto. 


Na Sint Marten, 197 votador 
a eherce nan derecho, cual ta 
37 porciento di tur votador 
registra. 


GroenLinks/PvdA y D66 a 
keda empata pa prome luga, 
cada un ricibiendo 19 voto 
(26 porciento). Ambos VVD 
y PVV a logra yega 7 voto pa 
cada un, cual a haci cu e par- 
tidonan a yega na casi un 10 
porciento di e votonan total 


Prome oportunidad pa a atende deficit democratico blokia pa coalicion 
Hulandes 


(CuraçaoChronicle) - E 
prome chens di demostra 
cu Den Haag ta serio to- 
cante reduci e deficit 
democratico dentro di e 
Reino a ser blokia pa e 
coalicion di PVV, NSC, 
VVD y BBB. E partidonan 
aki a vota contra di e mo- 
cion di parlamentario di 
Corsou Gwendell Merce- 
lina. 


E mocion entrega siman pasa 
durante e debate tocante 
amienda di e tratado di im- 
puesto entre Hulanda y cor- 
sou, den cual delegado spe- 
cial for di Merca a participa, 
a pidi pa kita e obstaculo cu 
ta preveni Corsou di drenta 
tratado di impuesto. 


Aunke minister di exterior 


Bruins Slot no tabatin obhe- 
cion na e mocion su inten- 
cion y a laga e decision den 
man di e Cas, Mercelina, ta- 
bata desapunta. E sosten for 
di GroenLinks-PvdA, D66, 
SP, CDA, Party for the Ani- 
mals, ChristenUnie, SGP, 
y Forum voor Democracy a 
comproba 
numericamente 
insuficiente. 


E parlamentarionan di Cu- 
raçao, Aruba, y Sint Maarten 
awo tin un comprendimento 
cla di e balor di e palabranan 
di Hulanda su delegacion na 
e consultanan di IpKo. Riba 
dialuna, despues cu e Con- 
sulta Interparlamentario di 
Reino a tuma luga, e delega- 
cion a priminti di atende e 
deficit democratico. 

Parlamentario Gideon van Meijeren condena pa incita violencia 
den agricultornan 


(NLTimes) - Parlamen- 
tario Hulandes Gideon 
van Meijeren a ser con- 
dena diamars pa dos in- 
cidente di incitacion cu a 
surgi for di acusacionnan 
cu el a purba motiva hen- 
de comete acto di violen- 
cia contra autoridadnan 
publico. 


Esaki tabata delibera y cu 
conocemento completo di e 
inkietud den e pais na e mo- 
mentonan ey segun corte a 
bisa. El a ser sentencia na 200 
ora di servicio pa comunidad, 
cual ta loke e fiscalnan a pidi 
ora di presenta e caso aki. E 
sentencia aki no ta condicio- 
nal, mirando cu Van Mei- 
jeren ya caba a bisa cu e no lo 
cumpli cu ningun condicion 
cu corte dicta. 
E prome acusacion ta rela- 
ciona cu un manifestacion 
cu a tuma luga den juli na 
Tuil y e di dos relaciona cu 
declaracionnan cu el a haci 
durante un entrevista publica 
riba YouTube den november 
di aña 2022. Corte a declara 
cu Van Meijeren a usa su 
posicion como miembro di 
Parlamento 
representando 
derecha extremo Forum voor 
Democratie pa asina e por 
motiva agricultornan disgus- 
ta usa violencia durante nan 
accionnan di protesta. 


“E sospechoso su speech dia 
2 di juli 2022 a tuma luga na 
un ‘forum di agricultor’ na 


Tuil. Agricultornan tabata 
presente cu no tabata di acu- 
erdo cu e gobierno su politica 
y a manifesta pa motibo cu 
nan ta sinti cu nan derecho 
di existi ta seriamente me- 
nasa. E sospechoso a bisa cu e 
gobierno ta depriva ciudada- 
nonan di nan libertadnan 
fundamental y derechonan 
fundamental, cu e gobierno 
su politica di nitrogeno ta 
horibel y cu nos ta lidiando 
cu un gobierno basa riba tira- 
nia. Despues, dia 10 di octo- 
ber, e sospechoso a bolbe rip- 
iti su visionnan riba politica 
di nitrogeno den un entrev- 
ista cu Compleetdenkers cu 
tabata publica riba YouTube,’ 
Corte di Districto a skirbi. 


Su 
comentarionan 
tabata 
practicamente alrededor di e 
mesun tempo unda tabatin 
debate publico tcoante e po- 
sibilidad cu gobierno por of 
obliga agricultornan bende 
nan tereno of confisca eesaki, 
como parti di nan politica pa 
atende nivelnan di emision 
di nitrogeno. “Esaki a crea 
sentimentonan di inkietud y 
inseguridad den sociedad,” 
corte a bisa. 


El a nota e atmosfera me- 
nasante ora cu manifesta- 
dornan a reuni pafo di e cas 
di Minister di Agricultura 
Christianne van der Wal, 
menasanan haci na campa- 
nanan contra e minister, ofi- 
cialnan di polis cu a ser lastra 


ora di purba para un auto na 
un manifestacion y hopi mas 
actonan criminal. Tur esaki 


a tuma luga dentro di poco 
tempo cu e manifestacionnan 
agresivo contra Gabinete su 
medidanan durante e pan- 
demia di coronavirus, y cam- 
pananan violento tanto na 
Merca como Sri Lanka, corte 
a señala. 


“Corte ta declara cu e sos- 
pechoso ta culpabel di incita 
violencia contra autoridad- 
nan publico. E fundeshi di 
su comentarionan no por ser 
confundi; cu e ta hustifica pa 
trece un rebelion contra un 
gobierno cu ta actuando fuera 
di ley a causa di su politica di 
nitrogeno y a propone ex- 
propiacion di propiedadnan. 
Den e tipo di situacion aki, 
segun e sospechoso, ta per- 
miti y ta necesario of deseabel 
pa kita poder for di e gobier- 
no cu forsa,’ corte a continua. 


“Mi comentarionan a ser in- 
hustamente saca for di con- 
texto y manipula pa duna 
un bista falso di mi inten- 
cionnan. Pa medio di omiti 
partinan di e declaracion, 
den cual mi ta explicitamente 
boga pa revolucion pacifico, e 
Ministerio Publico a presenta 
un imagen incorecto y falso,” 
Van Meijeren a bisa den corte 
durante e huicio. 


No ta importa si Van Mei- 
jeren tambe a haci yamado pa 
un resistencia pacifico of no 
violento apart di esaki, mi- 
rando cu e mensahe tabata cla 
ora cu el a papia cu su audi- 
encia. “Den otro palabranan, 
e sospechoso mes por ta un 
proponente di pas y resisten- 
cia cu no ta violento, pero su 
audiencia no mester ta,” cor- 
te a declara 

Legisladonan di Merca ta propone reduci na 50% e presupuesto pa 
Colombia, pa preocupacion pa Administracion di Petro 


(NTN24) – Ayera diamars 
a bira conoci e propuesta 
inicial di presupuesto pa 
Colombia cu Subcomite 
di Apropiacion di Camara 
di Representante di Merca 
a haci. 


Segun e documento, e comite 
ta balora a relacion profundo 
entre e dos nacion, sinem- 
bargo, a expresa “nan preocu- 
pacion” riba e decisionnan di 
gobierno di presidente Gus- 
tavo Petro. 
“E comite ta mira cu recono- 
cemento e relacion profundo 
y duradero entre Merca y e 
pueblo di Colombia, incluy- 


endo Forsa Arma di Colom- 
bia y Polis Nacional di Co- 
lombia,” e documento ta bisa. 


No obstante, e comite a agre- 
ga cu “nos ta sinti profunda- 
mente preocupa pa e politica 
y 
relacionnan 
perhudicial 
di Administracion di Petro, 
cu ta den desacuerdo cu in- 
teresnan economico y di se- 
guridad Mericano.” 


Por lo tanto, e legisladonan 
a propone “cu e fondonan 
pa Colombia keda reduci cu 
un 50% compara cu e nivel di 
aña fiscal 2024 pa Asistencia 
di Desaroyo, Fondo di Apoyo 


Economico y Control Inter- 
nacional di Narcotico y Apli- 
cacion di Ley.” 


Ya caba na maart ultimo, Joe 
Biden, presidente di Merca, a 
anuncia un reduccion drasti- 
co den e presupuesto di ayu- 
do pa Colombia pa aña 2025. 
E cifra solicita pa proximo 
aña fiscal, aproximadamente 
di 413 miyon dollar, ta marca 
un reduccion notable com- 
para cu añanan anterior y ta 
representa e cifra mas abao 
cu Biden a yega di duna for 
di dia el a yega na Cas Blanco. 


E noticia a genera pregunta 
riba e motibonan tras di e 
disminucion aki. Na 2023, 
administracion di Biden a 
solicita 413 miyon dollar pa 
Colombia, loke ta haci cu 
e reduccion anual ta di 7%. 
Sinembargo, loke a hala aten- 
cion ta e recorte di e fon- 
donan destina na e lucha con- 
tra droga, cu ta mustra afecta 
cu un disminucion di 15%, 
ora a pasa di 160 miyon dollar 
pa 135 miyon dollar. 
E impacto di e reduccion aki 
no ta limita solamente na lu- 
cha contra narcotrafico, sino 
cu tambe ta extende na pro- 
gramanan di desaroyo na e 
pais. 


Na 2024, Congreso a ricibi 
un solicitud di 225 miyon 
dollar pa financia e program- 
anan aki, mientras cu pa 
2025, e cifra a keda reduci na 
219 miyon dollar, esaki cu e 
suma di e cuentanan di Asis- 
tencia pa Desaroyo y Fondo 
pa Apoyo Economico (DA y 
ESF na Ingles). 


Asina mes den ocasion ey, 
Biden a solicita un asignacion 
di mas di 38 miyon dollar pa 
Forsa Arma, 8.7 miyon dol- 
lar destina pa programanan 
di salud na nivel global, 10 
miyon pa actividadnan di 
minanan y prevencion, y un 
partida adicional di 2 miyon 
pa desaroyo di educacion 
militar, cu ta bay ricibi can- 


tidadnan chikito compara cu 
añanan anterior, di acuerdo 
cu loke e corant El Tiempo a 
señala. 


Aunke e reduccion total di e 
presupuesto di ayudo pa Co- 
lombia no por ta considera 
catastrofico, ya cu e cifra so- 
licita ta sigui keda consider- 
able, ta importante pa destaca 
cu ta representa un tendencia 
baha den apoyo financiero di 
Merca pa e pais sur Ameri- 
cano. 


Desde e 453 miyon dollar 
duna na 2022, despues 463 
miyon na 2023 y 444 miyon 
na 2024, e solicitud di 413 a 
marca un punto di tension 
den e relacion bilateral entre 
ambos pais. 


Peru: Presidente ta decreta ley cu ta impedi acusa partidonan politico 
pa delitonan di corupcion 


(Infobae) – Presidente di 
Peru, Dina Boluarte, di- 
aluna ultimo a decreta 
un ley cu ta impedi acusa 
partidonan 
politico 
pa 
delitonan di corupcion, 
kitando e responsabilidad 
penal for di nan, loke ta 
evita cu por disolve of sus- 
pende nan pa hechonan 
ilicito. 


E norma cu ta modifica e 
Codigo Penal y e ley cu ta 
regula e responsabilidad ad- 
ministrativo di personanan 
huridico den proceso penal a 
ser publica den e corant ofi- 
cial “El Peruano” cu ta fun- 
damenta e “optimisacion” di 
“democracia representativo,” 
asina como “medidanan pa 
lucha contra corupcion,” lo 
beneficia e partidonan polit- 
ico cu na e momentonan aki 
ta enfrenta un investigacion 
na Ministerio Publico. 


Den articulo referi na medi- 
danan aplicabel na person- 
anan huridico ta establece cu 


organisacionnan politico ta 
aplica solamente e regimen 
sancionador den supuesto 
estableci den ley di organisa- 
cionnan politico. 
Di e forma aki, Fiscalia sola- 
mente lo por realisa proceso- 
nan corespondiente na afili- 
adonan di organisacionnan 


politico, aplicando respon- 
sabilidad di manera individ- 
ual: “E responsabilidad penal 
ta aplica di manera individual 
na e personanan implica den 
e hechonan,” e texto ta bisa. 


Luna pasa, Congreso a apro- 
ba cu mayoria e proyecto aki, 


apoya pa Peru Libre, Renova- 
cion Popular, Podemos Peru 
y Fuerza Popular. Mester 
menciona cu tur e forma- 
cion politico aki tin investiga- 
cionnan habri. 


E congresista cu a promove a 
medida aki e cual a ser apro- 


ba pa Parlamento, ta sostene 
cu e proposicion lo evita un 
supuesto 
criminalisacion, 
sinembargo, esaki ta bin na 
momento cu e lider di e par- 
tido opositor Fuerza Popular, 
Keiko Fujimori, lo ser someti 
na huicio oral pa supuesto la- 
bamento di activos, hunto cu 
su partido, bao e argumento 
fiscal cu a usa su movemento 
politico pa configura un or- 
ganisacion criminal y ricibi 
aportenan ilicito den su cam- 
paña electoral di aña 2021. 


Ademas di e castigo di 30 aña 
di prison contra Fujimori, 
Fiscalia ta pidi e disolucion di 
su partido. 
Peru Libre tambe ta ser inves- 
tiga pa financiamento ilicito 
durante e campaña di e me- 
sun aña ey y Podemos Peru ta 
enfrenta acusacionnan pa un 
presunto inscripcion iregu- 
lar y Renovacion Popular pa 
presunto delito di asociacion 
ilicito y labamento di activos 
relaciona cu e caso lava Jato. 

Cuba: Doñonan ta laga un cacho cera tres dia den un cas bandona sin 
awa ni cuminda 


(CiberCuba) - Activistan- 
an animalista Cubano a 
denuncia cu e doñonan 
di un cacho raza Husky 
Siberiano a laga e cacho 
cera durante tres dia na un 
cas bandona na San Jose, 
Mayabeque. 


Yenney Caballero, un defen- 
sor di animalnan den e teri- 
torio ey a mustra e desespera- 
cion di e cacho den un video 
publica ariba Facebook. 


E ta conta cu e bisiñanan ta- 
bata keha di e gritonan di e 
cacho durante henter dia y 
anochi. E muhe a kibra un 
fragmento di e plastic di e 
porta y ora cu e la hinca e 
camara di su telefon e por a 
constata cu e luga tabata ban- 
dona y cu e prisonero tabata 
un cacho. 


Indigna y sin sa kico pa haci 
Caballero finalmente a dicidi 
di saca e bestia door di e bur- 
cao cu el a haci den e porta y 
laga e cacho liber, y el a laga e 
doñonan di e cacho sa tambe 
cu nan por buske y, si nan 
tabata kier, nan por pone de- 


nuncia na polis contra dje. 


“Ta basta caba di abuso cu e 
animalnan, e no ta un esclavo 
ni un prisonero,” e hoben ac- 
tivista a bisa. 


“Abusadornan cu nan ta, laga 


un cacho cera pa tres dia sin 
awa y sin cuminda, pasobra 
eynan no tin nada, no tin awa, 
ni tampoco tin cuminda, no 
tin nada,” el a bisa mustrando 
e parti paden di e vivienda, cu 
no tabatin ni sikiera muebles. 


Caballero a trece dilanti vari- 
os caso grave di maltrato di 
animal na Cuba, manera esun 
di benta di carni di cacho na 
Mayabeque. 


Recientemente protectornan 
di animalnan di e provincia 


Sancti Spiritus a celebra e 
recuperacion di Yeiko, un ca- 
cho cu a wordo herida cu ma- 
chete pa un homber den luna 
di mei, y a comparti un video 
emocional di e cacho ta blaf. 


E Fundacion ARCA Sancti 
Spiritus, cu a duna a alerta y 
cu tabata encraga cu e prome 
auxilio y cuido di e cacho, a 
conta cu dia 20 di mei e ta- 
batin conocemento di e 
agresion brutal di e cacho aki, 
hecho cu di biaha a demanda 
nan esfuersonnan pa salbe. 


“Ora cu tur hende tabata 
drumi nos fundacion tabata 
sufri hunto cu e ekipo med- 
ico cu tabata lucha incansa- 
belmente pa salba e bida di 
Yeiko,” nan a puntualisa riba 
Facebook, denunciando na 
mesun momento e crimen 
horibel. 


E animalistanan Cubano ta 
pidi pa e Decreto di Bienestar 
Animal wordo cambia inme- 
diatamente na fabor di casti- 
gonan mas duro pa esnan cu 
ta maltrata animalnan. 


Conseho di Transicion di Haiti ta nombra gabinete nobo 


(DiarioLibre) - E Conse- 
ho di Transicion di Haiti a 
nombra diamars un gabi- 
nete nobo, cual ta e ultimo 
paso den e reconstruccion 
di e gobierno cu ta bay 
dirigi un pais cu ta wor- 
do domina pa gruponan 
arma y violencia. 


E vocero di e gobierno, Ket- 
tia Marcellus, a confirma na 
The Associated Press e exis- 
tencia di e gabinete nobo y di 
su ministernan. 


Carlso Hercules, abogado di 
e prome minister Garry Co- 
nille, a wordo nombra min- 
ister di Husticia y Seguridad 
Publico. E mesun Conille ta 
bira minister di Interior. Jean 
Marc Berthier Antoine ta bay 
bira minister di Defensa. 


Haiti ta lucha contra e gru- 
ponan arma cu ta controla 
por lo menos 80% di e capital, 
Puerto Principe, y ta prepara 
pa e despliegue di un frosa 
policial di Kenia respalda pa 
ONU den e proximo siman- 
nan. 


Atakenan coordina di e gru- 
ponan arma a obliga e ex 
prome minister Ariel Henry 
entrega su renuncia den luna 
di april, y su gabinete a keda 


disolvi. E hombernan arma a 
tuma control di e wardanan 
di polis, cuminsa un tiroteo 
contra e aeropuerto interna- 
cional principal, cual a per- 
manece cera durante casi tres 
luna, y a tuma over e dos pris- 
onnan mas grandi di Haiti. 


Mas di 2.500 persona a muri 
of a resulta herida den e 
prome tres lunanan di e aña, 
y mas di mita miyon a wordo 
desplaza. 


Conille a compromete su 
mes na combati e violencia. 
Dominique Dupuy, emba- 


hador di e Organisacion di 
Nacionnan Uni pa Edu- 
cacion, Ciencia y Cultura 
(UNESCO) y ex integrante 
di e Conseho di Transicion, 
ta bay bira minister di Asun- 
tonan Exterior. El a renuncia 
na e conseho pa motibo di e 
atakenan politico y menasan- 
an di morto. 


E gabinete nobo ta conta cu 
cuater hende muhe. E criti- 
conan ta señala cu e gobierno 
di Haiti apenas tin represen- 
tacion fenemino. Un muhe 
sin derecho na voto ta forma 
parti di e Conseho di Transi- 


cion, y ningun hende muhe 
a wordo entrevista pa e posi- 
cion di prome minister. 


“E ta un insulto pa e seis 
miyon di hende muhe di 
Haiti, cual nan participacion 
ta necesario pa e exito di e 
transicion,” Pascale Solages, 
di Neges Mawon, un organi- 
sacion feminista Haitiano, a 
bisa. 


E prome minister nobo a 
reconoce publicamente cu 
hende muhe mester tin nan 
luga den e gobierno. 
“Na e momentonan crucial 


aki di e democracia Hai- 
tiano, solamente nos ta hay- 
ando e oportunidad di wak e 
hombernan tuma decisionan 
for di e stoel observador,” 
Rosy Auguste Ducena, di e 
Red Nacional d Defensa di 
Derechonan Humano, a de- 
clara. 


Otro integrante di e gabi- 
nete nobo ta Katleen Flo- 
restal, minister di Economia 
y Finanzas. E ta asumi e cargo 
den un momento cu e pobre- 
sa ta agudisa na Haiti, cu un 
inflacion cu a yega casi 30% 
den e ultimo añanan. 

Abogado di defensa di rapper Young Thug mester bay cera 10 siman pa desacato 


(AP) — Un hues na Geor- 
gia a duna orden pa un 
abogado di rapper Young 
Thug pasa e proximo 10 
siman cera despues di a 
hay’e den desacato. 


Abogado di defensa Brian 
Steel ta representa e rapper, 
kende actualmente ta den 
huicio na Atlanta pa cargonan 
incluyendo violacion di e ley- 
nan anti-racketeering y gang 
na Georgia. Hues di corte 


superior di condado di Ful- 
ton, Ural Glanville dialuna a 
duna orden pa Steel bay cera 
despues cu e abogado a nenga 
di bis’e con el a haya sa di un 
reunion entre e hues, fiscal- 
nan y un testigo di fiscalia. 


E movida dramatico ta e twist 
mas recien den un huicio cu 
a alarga pa mas cu un aña sin 
fin den bista, y ta plaga cu 
problema. 


Young Thug, un ganador di 
Grammy kende su nomber 
legal ta Jeffery Williams, a 
keda acusa dos aña pasa den 
un acusacion amplio contra 
dje y otro dos decena di per- 
sona di conspira pa viola e ley 
anti-racketeering di Georgia. 
E tambe ta acusa di crimen 
di gang, droga y arma, y ta 
den huicio cu cinco di e otro 
acusadonan hunto cune. 


Billy Ray Cyrus ta divorcia Firerose despues di siete luna di matrimonio 


(AP) — Billy Ray Cyrus a 
pidi divorcio di cantante 
Firerose despues di siete 
luna di matrimonio. E 
musico country di 62 aña 
di edad a pidi divorcio di e 
cantante di 36 aña di edad, 
kende su nomber legal ta 
Johanna Rose Hodges, na 
un corte na Tennessee dia 
22 di mei, citando dife- 
rencianan 
ireconciliable 
y “conducta matrimonial 
inapropia.” 


Cyrus tambe ta buscando 
un anulacion pa motibo di 
fraude di banda di Hodges, 
bisando den e documentonan 
cu e no lo a casa cu Hodges 
“si e tabata sa” di e supuesto 
fraude. E documento no ta 
duna mas detaye riba e con- 
ducta inapropia ni e fraude, 
pero ta bisa cu cada un mes- 
ter por keda cu e propiedad 
cu nan tin separadamente. 


Representantenan di Cyrus 
y Hodges no a responde in- 
mediatamente na solicitud pa 
comentario. 


Despues di a casa na octo- 
ber 2023, e musiconan tabata 
biba na Tennessee y a lansa 


varios cantica hunto durante 
e curso di nan relacion. 


Den un post riba Instagram 


na 
April, 
conmemorando 
nan seis luna di aniversario, 
Hodges a skirbi “Bida no 
semper ta facil... pero sigur ta 


yuda ora bo casa tambe ta bo 
miho amigo. Danki Señor!” 


Ni Hodges ni Cyrus a co- 
menta riba e divorcio a traves 
di nan rednan social. 


Cyrus tabata casa dos biaha 
antes, notablemente cu Tish 
Cyrus, cu ken e tin cinco yiu 
incluyendo actriz y musico 
Miley Cyrus. 
Nan a divorcia na 2022 
despues di casi tres decada 
hunto. Anteriormente nan a 
purba di divorcia dos biaha 
durante nan relacion, pero a 
cancela e divorcio na 2010 y 
2013. 


E divorcio na 2022 a impulsa 
un division publico den famia 
Cyrus. Ora Miley a gana su 
prome premio Grammy na 
februari, el a bisa “mi no ta 
kere mi a lubida niun hende” 
despues di un lista largo di 
gradicimento na su famia in- 
cluyendo su mama cu tabata 
presente, pero excluyendo su 
tata, kende tabata su co-strea 
den “Hannah Montana.” 


Cantante ta demanda hospital, bisando cu personal a kere cu e tin 
malesa mental y no tabata miembro di Four Tops 


(AP) — Cantante princi- 
pal di Four Tops a bisa cu 
un hospital di area di De- 
troit a deten’e y a duna or- 


den pa un examen psico- 
logico despues di a nenga 
di kere cu e tabata forma 
parti di e grupo musical 


Motown. 


Alexander Morris a entrega 
un demanda dialuna contra 
Ascension 
Macomb-Oak- 
land Hospital na Warren, ale- 
gando discriminacion racial 
y otro mal conducta durante 
un bishita dia 23 di april pa 
dolor den pecho y problema 
pa hala rosea. 
Personal di e hospital “in- 
corectamente a asumi cu e 
tabatin malesa mental ora el 
a revela su identidad como 
un celebridad,” e demanda ta 
bisa. 


Four Tops a cuminsa den 


añanan 1950 y tabatin hitnan 
manera “I Can’t Help Myself 
(Sugar Pie, Honey Bunch)” 
y “It’s The Same Old Song.” 
E grupo a keda introduci den 
Rock & Roll Hall of Fame na 
1990. 


Morris no ta un miembro 
original, pero a join e grupo 
na 2019. 


E demanda ta bisa cu un en- 
fermera finalmente a kere 
cu Morris tabata den e Four 
Tops y a cancela e examen 
psicologico. E hospital a of- 
rece un gift card di $25 como 
disculpa, pero Morris a re- 


chasa esaki, segun e demanda. 


“Nos ta keda comprometi na 
honra dignidad humano y 
actua cu integridad y compa- 
sion pa tur persona y comun- 
idad,” e hospital a bisa den re- 
spuesta na e demanda. “Nos 
no ta acepta discriminacion 
racial di ningun tipo. Nos no 
ta bay comenta riba litigacion 
pendiente.” 


Morris a papia publicamente 
tocante e incidente aña pasa, 
bisando cu el a bolbe Detroit, 
su ciudad natal, y a “bisa mi 
cu mi ta loco of schizofreni- 
co.” 

Fundacion LEAD BY DESIGN y CEDE Aruba: 
Cu programa di bario LEAD BY DESIGN cu enfoke riba Social Responsibility 


Programa di bario LEAD BY 
DESIGN actualmente activo 
den barionan di Piedra Plat, 
Santa Cruz y Noord, hiban- 
do un enfoke holistico cu ta 
ekipa y posiciona hobennan 
pa prospera den cada area di 
bida, a clausura luna di mei 
cu otro programa, conciso, 
practico y transformador! 


“Pa luna di mei, un biaha 
mas nos por a facilita otro 
fase di nos programa, LEAD 
BY DESIGN unda hoben- 
nan participante a haya opor- 
tunidad pa haya ainda mas 
claridad pa loke ta trata nan 
proposito y futuro profesion. 
Esaki por medio di entre otro, 
un test di eleccion de carera y 
un plan di guia, hobennan a 
logra haya un vision mas con- 
ciso cu ta permiti nan tuma 
decisionnan mas concreto,” 
e desaroyador di e Programa 
di bario LEAD BY DESIGN, 
Sra. Sharleen Tromp ta splica. 


Un programa diseña pa con- 
traresta e asina yama “switch 
gedrag”—un situacion exis- 
tente unda hobennan no ta 
mucho solido den nan deci- 
sion pa loke ta trata nan es- 
cogencia di estudio, prome 
cu subi avion bay studia den 
exterior y ta termina di haci 
esaki den un estado di insigu- 
ridad, resultando den cifran- 


an halto den cambio di direc- 
cion di estudio, unabes den 
exterior caba, mayormente 
durante nan prome aña. 


Durante e luna di mei pro- 
grama di bario LEAD BY 
DESIGN tambe a ofrece 
tayernan di ‘Bienestar Finan- 
ciero.’ Aki hobennan a siña 
planifica nan finanzas, haya 
strategia y hermentnan con 
pa aplica sabiduria pa iden- 
tifica ‘necesidad vs. deseo.’ 
Con pa preveni posibel ob- 
staculo y nan efecto riba ter- 
mino corto y largo, cu meta 
di logra termina nan estudio 
dentro di tempo planea, di 
forma exitoso! 


“Tambe, hopi importante, 
nan a haya un tayer titula, 
“Social Responsibility”—Re- 
sponsabilidad Social. Mescos 


cu e Programa di bario LEAD 
BY DESIGN, nos tur tin un 
responsabilidad den e mundo 
aki pa cu su desaroyo—desar- 
oyo di humanidad y su medio 
ambiente.” 


“Durante e tayer di “Social 
Responsibility,” nos a trece 
enfoke riba e pensamento 
aki, splicando su bienestar y 
beneficio pa nos nacion y su 
futuro generacionnan, y con 
nan siendo ainda hoben, por 
ta participa na esaki.” 


“Hobennan a haya varios 
herment y punto di enfoke 
pa tene na cuenta, como tam- 
be ‘case studies,’ pa fortalece 
nan pa ta di impacto den nan 
bario. Hunto cu coaching di 
adultonan ta yuda e hoben- 
nan crea cu sostenibilidad 
den mente,” Sra. Tromp a 


sigui aplica. 


“Hopi biaha hobennan ta bisa 
ta laf y cu no tin actividad, 
sinembargo nos ta siña nan pa 
ta pro-activo y asumi respon- 
sabilidad social y forma parti 
di e desaroyo di nan bario.” 


Programa di bario LEAD BY 


DESIGN ta pa hobennan 
entre edad di 15 pa 18 aña di 
edad y danki na CEDE Aruba 
y e Centro di Barionan cu ta 
sponsor pa sostene e gastonan 
envolvi, participacion pa ho- 
bennan ta gratis. Pa cualkier 
informacion por tuma con- 
tacto cu LEAD BY DESIGN 
via +297 733 0377. 


Maria College a inculca e balor y importancia di arte durante CKV-dag 


Diamars mainta, Maria 
College MAVO a organisa 
e Culturele Kunstzinnige 
Vorming Dag (CKV) na 
cas di Cultura. E tema di 
e aña aki ta “briya hunto” 
na unda e klasnan 1,2, y 3 
ta pasa nan toets pa CKV, 
eherciendo 
un 
bunita 
baile. 


Tambe, durante e mainta aki 
e Cabesante di Maria College 
MAVO, señora Rosenstand, 
a tuma oportunidad pa duna 
homenahe na 2 docente cu a 


cumpli 25 y 30 aña den ser- 
vicio, gradiciendo cada un di 
nan pa nan esfuerso y dedica- 
cion na futuro di nos hoben- 
nan, durante tur e añanan. 


Prome Minister a expresa 
cu e mainta aki tabata uno 
sumamente bunita pa wak 
e talento cu cada hoben ta 
eherce. E tipo di “toets” aki, 
no solamente ta yuda nan pa 
ta mas sigur di nan mes, sino 
ta duna nan e forsa pa por 
logra tur nan metanan den 
futuro. 


deporte 

Comite Olimpico Arubano a firma acuerdo 
di colaboracion cu e compania Ernst&Young 


Aunke Comite Olimpico 
Arubano y Ernst&Young 
tin mas cu 20 aña ta tra- 
hando hunto caba, toch a 
opta pa firma un acuerdo 
nobo, extendiendo asina 
e colaboracion, dunando 
mas contenido na e rela- 
cion entre COA y EY. 


Diabierna durante un atardi 
ameno na oficina di Com- 
ite Olimpico, presidente di 
COA, Sra. Wanda Broeksema 
y Secretaria General Nicole 
Hoevertsz, den presencia di 
Sr. Garrick de Cuba y Sr. Jo- 
nah Arshad Warner di EY a 
firma e acuerdo mutuo en- 
tre e instituto y e compania 
mundialmente renombra. 


Presidente di COA, Sra. 
Broeksema a expresa cu taba- 
ta un dia masha importante, 
bon y positivo pa COA mi- 
rando e relacion pa mas di 20 
aña trahando cu EY. Aña pasa 
durante e Asamblea 2023, EY 
a compromete nan mes pa e 
ciclo nobo te 2028 unda nan 
lo keda como e partner strate- 
gico di COA. Pa Sra. Broek- 
sema esaki ta hopi importante 
ya cu ta trata di un compro- 
miso mutuo, tin un respet y 
relacion di trabou cu lo por 
sigui traha cu otro. Binti aña 
ta bisa hopi di e relacion entre 
COA y EY. 


Partner di EY, Sr. Garrick de 


Cuba a conta cu EY pa mas cu 
20 anja ta trahando den colab- 
oracion cu Comite Olimpico 
Arubano y pa EY COA ta un 
partner hopi importante mi- 
rando cu COA no ta enfoca 
riba un grupo chikito sino un 
grupo grandi di deportista y 
federacionnan den nos co- 
munidad. Na banda di esaki, 
COA ta hiba e nomber di 
Aruba na nivel internacional 
ora mester competi y presta 
den deporte. E intencion di e 
colaboracion ta cu EY ta yuda 
COA cu servicionan profe- 
sional y den areanan nobo 
caminda cu e institutonan ta 
haya necesidad den e esaki. 


Tambe EY a combersa cu 


secretaria general, Sra. Ni- 
cole Hoevertsz pa mira con e 
instituto ta mira su mes den 
futuro unda ta ricibi ayudo 
financiero for di instancia 
internacional. Aki EY lo por 
asisti COA cu banda di rela- 
tonan financiero, por yuda 
tambe pa informa e stake- 


holdernan riba environment, 
parti social, maneho di e or- 
ganisacion, en corto loke 
den e mundo empresarial ta 
conoci como e area di “Envi- 
ronmental, Social and Gov- 
ernance” (ESG). 


IFK Aruba ta organisa e evento di Kyokushin mas grandi di nos isla: 
IFK Aruba Kyokushin Camp 


Pa e segundo aña con- 
secutivo, IFK Aruba, den 
colaboracion cu Tokon 
Dojo, ta organisa e evento 
di Kyokushin mas gran- 
di di nos isla: IFK Aruba 
Spring Kyokushin Camp 
2024. E evento aki, cual a 
tuma luga di 23 te cu 26 di 
mei, a trece hunto practi- 
cantenan di arte marcial 
for di diferente pais pa 
train bou di e guia di in- 
structornan internacional 
na algun di e luganan mas 
bunita di Aruba. 


E camp a trece hunto in- 
structornan reconoci, mane- 
ra e Chairman di IFK USA 
Shihan Sean Schenker (5de 
dan), u n coach excepcional, 
conoci pa su experticio tecni- 
co y pasion pa Kyokushin Ka- 
rate. Otro instructor interna- 
cional tabata Senpai Jonathan 
Gonzalez (2de dan), un com- 
petido 
internacionalmente 
conoci, renombra pa su estilo 
di ‘full contact fighting’ din- 
amico y su exito competitivo 
regional y internacional. 
E sesionnan di entrenamento 
di e camp tabata tuma luga no 
solamente na Tokon Dojo, 
localisa den e gymzaal di 
Prinses Amalia Basischool, 
pero tambe na algun luga ico- 
nico na Aruba. Combinando 
e disciplina riguroso di Kyo- 
kushin cu e beyesa natural 
di e isla, e entrenamentonan 
a tuma luga na Parke Nacio- 
nal Arikok, Sero Colorado, 
mainta tempran net pa salida 
di solo, Eagle Beach, unda e 
participantenan a experien- 
cia e evento unico di e nace- 
mento di e tortuganan baby 
y nan trayectoria pa lama y 


Andicuri, cual a ofrece e luga 
perfecto pa enfoca riba forsa y 
disciplina. 
Aparte di e sesionnan di en- 
trenamento, IFK Aruba taba- 
ta honra pa a ser ricibi door di 
nos Minister di Educacion y 
Deporte, señor Endy Croes, 
kende a reuni cu e organ- 
isadonan y instructornan pa 
combersa mas riba e impor- 
tancia di e evento aki. Su sos- 
ten a subraya e importancia 
di arte marcial den promove 
movemento y actividadnan 
fisico riba nos isla. 
“E exito di e evento tabata po- 
sibel danki na e sosten gen- 
eroso di nos patrocinadonan: 
Ministerio di Educacion y 
Deporte, Caribbean Mercan- 


tile Bank, Hertz, Setar, Mar- 
riott Aruba Resort, Pelican 
Adventures, y PrintMedia. 
Un agradecimento special 
ta bay tambe na tur famia y 
amigonan di nos Dojo, kende 
nan sosten a hunga un rol 
crucial den por realisa e even- 
to aki,” Sensei Zairo Ruiz ta 
comparti. 
Tokon Dojo ta existi pa hopi 
aña na Aruba y ta bou lideraz- 
go di Sensei Zairo Ruiz (3de 
dan) y Senpai Brian March- 
ena (1ste dan). E lesnan ta ser 
duna tanto na mucha como 
adulto riba dialuna, diahuebs 
y diasabra den e gymzaal di 
Prinses Amalia Basischool. 
Importante pa menciona ta 
cu e Dojo ta sigui aplica e 


mesun balornan di disciplina 
y respet cu ta origina for di 
nos mesun instructornan y 
cual tin como meta princi- 
pal pa pasa e conocemento di 


Kyokushin pa un y tur. Como 
tal, lesnan pa mucha semper 
ta completamente gratis na 
Tokon Dojo. 


ciencia & tecnologia a15 

Apple ta drenta mundo AI cu un variedad di funcion nobo pa iPhone y 
un trato cu ChatGPT 


(AP) - Apple a drenta e 
careda pa trece inteli- 
gencia artificial na e con- 
sumidornan, revelando un 
cantidad di funcionnan 
dialuna diseña pa mehora 
iPhone, iPad y Mac. 


Den un movida digno di un 
compania cu ta conoci pa su 
habilidadnan den marketing, 
e tecnologia di AI formando 
parti di e actualisacion gratis 
di software cu lo bini e aña 
aki a ser yama “Apple Intel- 
ligence.” 


Hasta mientras el a purba 
pone su propio stempel den 
tecnologia su area mas hot, 
Apple a admiti durante su 
World 
Wide 
Developers 
Conference cu e tin mester di 
ayudo pa logra yega na e nivel 
di companianan manera Mi- 
crosoft y Google, cual a surgi 
como e lidernan trempan di 
AI. Apple lo depende riba 
ChatGPT, crea pa OpenAI, 
pa haci su assistent virtual siri 


hopi mas sabi y util. 


“Tur di esaki ta bay mas leu 
cu inteligencia, e ta inteligen- 
cia personal, y e ta un prox- 
imo paso pa Apple,” CEO 
Tim Cook a bisa. 


E version di siri cu ChatGPT 
lo ta gratis pa tur usuario di 
iPhone y lo ser haci disponi- 
bel na otro dispositivonan 
di Apple na momento cu 
e opcion keda lansa den e 


proximo generacion di Apple 
su sistemanan di operacion. 
Suscriptornan di ChatGPT 
por rapidamente conecta nan 
cuentanan existente ora di 
usa nan iPhone, y mester por 
ricibi funcionnan hopi mas 
avansa cu e usuarionan cu ta 
usa e version gratis. 


Pa simbolisa e aliansa cu 
Apple. CEO di OpenAI Sam 
Altman a sinta den prome 
fila di e conferencia comple- 


tamente yen, cu presencia di 
desaroyadornan di mas di 60 
pais. “Hunto cu Apple, nos ta 
haci mas facil pa hende por 
beneficia di kico AI por of- 
rece,” Altman a bisa den un 
declaracion. 


Mas leu cu permiti Siri haci 
uso di ChatGPT su conoce- 
mento, Apple ta dunando su 
assistent virtual di mas di 13 
aña un cambio di look cu lo 
haci esaki hopi mas person- 
alisa y versatil, hasta aunke 
actualmente e ta tuma te has- 
ta 1.5 biyon peticion pa dia. 


Ora cu Apple lansa actualisa- 
cion gratis na e software cu 
ta podera iPhone y su otro 
productonan den e proximo 
temporada, Siri lo señala su 
presencia cu luz na e rand 
di e pantaya. E lo por traha 
cu centenares di tarea mas, 
incluyendo tareanan cu ta 
rekeri drenta tercer disposi- 
tivo, di loke e por awo, basa 
riba dialuna su presenta- 
cionnan. 


Apple su funcionnan binide- 
ro lo traha solamente riba e 
modelnan mas recien di e 
iPhone, iPad y Mac pa mo- 
tibo cu e dispositivonan ta 
rekeri procesador avansa. Por 
ehempel, e consumidor lo 
mester di aña pasa su iPhone 
15 pro of e model cu lo lansa 
e aña aki pa por disfruta di 
henter e pakete di AI, aunke 
tur herment lo funciona riba 
Mac di te hasta 2020 despues 
cu e computer su siguiente 
sistema di operacion keda in- 
stala. 


Apple su meta cu AI no 
ta di “reemplasa e usuario 
sino empodera nan,” Craig 
Federighi, Apple su vice 
presidente di ingenieria di 
software a bisa reporteronan. 
Usuarionan tambe lo tin e 
opcion di drenta e dispositivo 
su settings pa paga cualkier 
funcion di AI cu nan no kier. 


Dialuna su presentacion apa- 
rentemente tabatin e meta di 
calma preocupacionnan cu 
Apple ta perdiendo su posi- 
cion dominante cu e avance 
di AI, un tecnologia premira 
di ta mesun revolucionario 
cu e introduccion di telefon 
na aña 2007. Ambos Google 
y Samsung ya caba a lansa 
modelnan di smartphone cu 
ta haci uso di AI como su 
atraccion principal, mientras 
Apple ta pega den un dismi- 
nucion di benta extendi cu no 
ta comun pa e compania. 


E boom di AI ta e motibo di- 
con Nvidia, e creador domi- 
nante di chip tras e tecnolo- 
gia, mira su balor den mer- 
cado aumenta di 300 biyon 
na fin di 2022 te cu 3 triyon 
actualmente. E aumento me- 
teorico aki a permiti Nvidia 
surpasa Apple como e di dos 
compania mas valioso na 
Merca. Anteriormente e aña 
aki, Microsoft tambe a sur- 
pasa e creador di iPhone cu 
e forsa di su empuhe exitoso 
dentro di AI. 


Inversionistanan no tabata 
impresiona cu Apple AI su 
presentacion compara cu e 
audiencia cu a bay e com- 
pania su base di operacion 
na Cupertino, California pa 
mira esaki. Apple su prijs den 
bienes a cay cu casi 2 porcien- 
to dialuna. 


Apesar di e reaccion nega- 
tivo aki. Wedbush Securities 
su analista Dan Ives a sigura 
cu Apple ta “tumando e ca- 
minda corecto.” El a elogia 
e presentacion como un “dia 
historico” pa un compania 
cu ya caba a completamente 
cambia e industria di tecno- 
logia y sociedad. 


Ademas di revela funcionnan 
y colaboracion cu AI, Apple 
tambe a usa e conferencia pa 
confirma cu e lo lansa tambe 
un tecnologia yama Rich 
Communications 
Service 
of RCS, pa su aplicacion di 
iMessage. E tecnologia aki 
lo mehora e calidad y seguri- 
dad di manda mensahe entre 
iPhone y dispositivonan di 
Android, manera Samsung 
Galaxy y Google Pixel. 


E cambio, cu lo sali cu e 
proximo version di iPhone 
su sistema di operacion, no 
lo elimina e bubble blauw 
cu ta origina for di iPhone y 
e bubble berde cu ta marca 
mensahe manda for di dis- 
positivonan di Android, un 
distincion cu a bira un fuente 
di stigma social. 


Den otro cambio na Apple 
su aplicacion pa manda men- 
sahe, usuarionan lo por skir- 
bi e mensahe (of pidi AI pa 
composita esaki) di adelanta y 
scoge un momento exacto pa 
automaticamente mand’e. 


Dialuna su presentacion ta 
marca e di dos aña consecu- 
tivo cu Apple a hala atencion 
na su conferencia pa medio di 
usa esaki pa revela tecnologia 
cu otro companianan a lansa 
caba. 


RIBA CAYA 

Fan a pega na candela cay riba 
corchon y pega esaki tambe na 
candela 


Diasabra atardi a drenta informe di cu tin candela na un cas na 
Paradera, mesora a dirigi tanto polis como bombero na e sitio. 


Na yegada di e patruya a bin compronde cu aki ta trata di un fan cu lo a pega 
na candela y esaki lo a cay riba un cama y a pega e corchon tambe na candela 
pero e habitantenan mes a core paga esaki y saca e corchon afo. 


Na yegada di bombero a yuda e habitantenan y a evita un desaster. 


Homber no ta denuncia ladronicia 
pasobra e lo resolve na su manera 


Diasabra mainta a drenta 
informe di cu ladronnan 
lo a kibra drenta horta na 
un cas. 


Na yegada di e patruya a bin 
compronde cu e doño lo no 
kier entrega keho ya cu e lo a 
haya sa ken a kibra drenta su 
cas y e lo resolve esaki na su 
manera. 


Ladronnan a kibra drenta horta 
na Botica Kibrahacha na Bubali 


Diasabra mainta a drenta in- 
forme di un caso di kiebro y la- 
dronicia na Botica Kibrahacha, 
mesora a dirigi un patruya na e 
sitio. 


Na yegada di e patruya nan a descu- 
bri cu e heki na banda pabao tabata 
habri y ta pensa cu por ta cu e anti- 
socialnan a kibra drenta horta na e 
sitio. 


Mucha di 4 aña herida den un 
accidente di cadena na Savaneta 


Diasabra atardi a drenta informe di un accidente cu hende herida na 
Savaneta, mesora a dirigi tanto polis como ambulance na e sitio. 


Na yegada di e patruya a bin compronde cu aki ta trata di un accidente di cadena 
entre algun auto y den un di e autonan tabata tin un mucha cu lo a dal su curpa 
y e tata a pidi pa ambulance bin control’e. 


Na yegada di e ambulance nan a duna atencion na e mucha na e sitio mes. 


Pelea entre 2 persona cu 
bate y machete 
Un di nan herida a core bay warda di polis San Nicolas 


Diasabra atardi a drenta informe 
di un pelea cu arma entre 2 per- 
sona na Lago Heights Food Cen- 
ter, mesora a dirigi un patruya na 
e sitio. 


Na yegada di e patruya no a encontra 
cu esnan envolvi ya cu un cu tabata 
herida a yega na warda di polis San 


Nicolas. Eynan mes a pidi ambulance 
cu urgencia. 


Na yegada di e ambulance nan a 
atende e persona y a transporte pa 
Centro Medico. Mientras tanto, polis 
a cera e area unda e pelea a tuma lugar 
pa inicia cu e investigacion. 


riba caya a17 

Accidente pa falta di pasenshi y preferencia na e rotonde Sasaki 


Dialuna mainta a drenta 
informe di un accidente 
na e rotonde Sasaki aki ta 
trata di un accidente unda 
un chauffeur no tabata 
tin pasenshi pa warda y a 
sigui bay causa accidente. 


Afortunadamente 
ningun 
hende a resulta herida. 


Arma cu un cuchiu e yiu bao influencia 
kier a regla cuenta cu su tata cu ta blo 
maltrata su mama 


Diadomingo 
madruga 
a drenta informe di un 
problema familiar cu ta- 
bata bayendo for di man 
na Avenida Milio Croes, 
mesora a dirigi patruyan- 
an na e sitio. 


Na yegada di e patruya a bin 
compronde cu aki ta trata 
di un yiu cu ta bao influen- 
cia y cu a fada di cu su tata 
ta maltrata su wela kier a bay 
regla cuenta cu su tata pero 
arma cu un cuchiu. Pero na 
momento cu e la mira polis 
el a tira e cuchiu den e cura. E 
mama a hala e cacho pa asina 
polis por a rondia e cuchiu. 


Despues di un rato a haya e 
cuchiu y polis a detene e yiu 
y a bay warda cun’e 


Polis a detene chauffeur bao 
influencia cu a ocasiona 
accidente na Palm Beach 


Diadomingo madruga a 
drenta informe di un ac- 
cidente na Palm Beach, 
mesora a dirigi un patruya 
na e sitio. 


Na yegada di e patruya a bin 
compronde cu aki ta trata di 
un accidente unda cu e chauf- 
feur di un Nissan Tiida a bay 
na banda robes di caminda y 
a bay dal den banda riba un 


Lexus GS 350. Aunke tabata 
tin hopi daño material afor- 
tunadamente ningun hende a 
resulta herida. 


Polis a nota cu e chauffeur di 
e Tiida ta mustra burachi, ora 
a test e ela surpasa e limite y 
polis a detene pa a core auto 
bao influencia y ocasiona un 
accidente. 


Problema di famia na Kiviti for di den 
oranan di atardi a sigui te anochi cu 2 
hende herida 


Diadomingo for di oranan 
di atardi a surgi un prob- 
lema entre famia na Kiviti 
polis a bay y a atende e 
problema, ora a kere cu e 
problema a termina den 
oranan di anochi ora a 
drenta informe di cu un 
persona a ser hinca den 
pecho, mesora a dirigi pa- 
truya na e sitio. 


Na yegada di e patruya a bin 
compronde cu e victima a 
bay den auto particular caba 
y nan a bay cu un otro per- 
sona cu lo a ser maltrata na 
un otro adres y a pidi un 
ambulans p’e. Na yegada di 
e ambulans nan a atende na 
e sitio mes. Polis a pidi pa e 
investigadornan technico y 
forensyco como tambe re- 
cherche pa bin investiga. 

2 Persona levemente herida den un accidente na Macuarima ora auto a 
bira dilanti otro sin duna preferencia 


Diasabra anochi a drenta 
informe di un accidente 
cu hende herida na Macu- 
arima, mesora a dirigi tan- 
to polis como ambulans 


na e sitio. 


Na yegada di e patruya a bin 
compronde cu aki ta trata di 
un accidente unda e chauf- 


feur di e Chevrolet cora no 
a para pa duna preferencia y 
a bira dilanti e Toyota Yaris 
blanco y nan a dal den otro. 
Debi na e impacto tanto e 


chauffeur como ocupante di 
e Chevrolet a resulta leve- 
mente herida. 


Na yegada di e ambulans nan 


a atende e victimanan na e si- 
tio mes. 


3 Auto horta a a ser haya na e mesun sitio den mondi na Pitastraat 


Diasabra atardi e team di 
joyriding a bin logra haya 
3 auto horta respectiva- 
mente luna pasa, 2 siman 


pasa y siman pasa a ser 
haya parcialmente desm- 
antela den un pida mondi 
den Pitastraat, mesora a 


sera e area y a cuminsa cu 
e investigacion. 


E ladronnan ya a ser captura y 


nan ta cantando den coro cua, 
ken, con, kiko y unda. Muy 
pronto lo por spera mas de- 
tencion pasobra tin hopi lad- 


ron riba caya cu lo bay drenta 
celnan pronto. 


Chauffeur a haci un maniobra repentino y esey a pone auto dal su tras 
y e chauffeur a core bay na pia 


Diasabra anochi a drenta 
informe di un accidente 
cu hende herida na Macu- 
arima, mesora a dirigi tan- 


to polis como ambulans 
na e sitio. 


Na yegada di e patruya a bin 


compronde cu e chauffeur di 
e pick-up a haci un manio- 
bra repentino y esey a pone 
e chauffeur su tras a bay dal 


basta duro riba e pick-up y 
despues nan a core baha bay 
na pia lagando e pick-up cen- 
di y cu yabi aden. Na yegada 


di e ambulans nan a atende e 
victima y a transporte pa hos- 
pital. 


Chauffeur a slip perde control 
bay cay den e greppel meymey 
di e camindanan di Sasakiweg 


Diadomingo madruga a 
drenta informe di un ac- 
cidente na Sasakiweg, me- 
sora a dirigi patruya na e 
sitio. 


Na yegada di e patruya a bin 
haya un auto meymey di e 


vianan di Sasakiweg y a bin 
compronde cu e chauffeur a 
slip perde control y a bay cay 
meymey di e vianan. Afor- 
tunadamente ningun hende 
a resulta herida. Takelwagen 
mester a bini pa saca e auto. 

Resultado Sorteo 
Juni 11 


Cadena Alexander Lottery ta presenta resultado di weganan di suerte 


merdia 


8 



4142 
2642 


FP 


004 


Sorteo # 4293 


Sorteo # 2349 


0798 


1805 


Sorteo # 4293 


FP 


7158 


Sorteo # 4293 


Sorteo # 1167 


Scorpio 


0709 


FP 


Letter 


0 
0 
0 


0 


0 
60 


153 


03 


0 
0 
5 


42 
59 



8 



8265 


X2 


Proximo Jackpot 


65.000,- 


Sorteo # 6499 


Sorteo # 


x afl 8,00 


x Match 4 


Mega Ball 


06-18-23-30 


Proximo Jackpot 


270.000,- 


x match 4 


Sorteo # 1670 


6198 


Sorteo # 6068 


Sorteo # 998 


x afl. 500,00 


x afl.15,00 
x afl 50.00 


Cancer 


X2 


234 


x Jackpot 


Sorteo # 8265 
Sorteo # 


Sorteo # 2014 


5844 


0270 


Sorteo # 7309 


x Jackpot 


x Match 4 
x afl. 12,00 


X2 


Joker 


2492 
700.000,- 


x Jackpot 
x Match 4+ 


Proximo Jackpot 


08-12-21-26-30 


3983 


Afl. 370.000,- 


anochi 


diario 
Korsou 
super4 
flamingo 


5560 
9364 
7165 
7949 
4769 
6898 
super5 
9323 
1055 
5043 
33631 
6609 


Aruba One Happy Island Lions Club ta informa: 
Awe por registra pa participa den e prome Lions 5km Fun Run Walk dia 
15 di juni 2024 


E Leonnan di Aruba One 
Happy Island Lions Club 
ta invita henter comu- 
nidad, un y tur, grandi, 
hoben y nos muchanan, 
como tambe nos deportis- 
tanan y esnan cu tin cami- 
nata y coremento como 
hobby. Diaranson dia 12 
di juni bo por busca bo T- 
shirt, for di 5:00 PM – 7:30 
PM na Sandra’s Garden, 
pa asina bo por participa 
diasabra 15 di juni 2024 
den e prome LIONS 5K 
FUN RUN WALK cu lo 
tuma luga na Eagle Beach. 


E evento aki cu lo inicia pa 
7or di mainta diasabra awo 
lo ta un dia di recreacion, fit- 


ness, conscientisacion, diber- 
ticion, union y amistad pa un 
y tur, famia, colega, deportis- 
tanan y tur esnan cu ta desea 
di pasa un rato agradabel y 
cana of core e 5 kilometer. 
Ainda por registra via e app, 
door di scan e Qr-Code of 
bishita e link https://5k.pro. 


aw/ y por haci pago online na 
Aruba Bank, Fundacion Aru- 
ba One Happy Island Lions 
Club 6005880190, Specifica- 
cion “FRW2024 y nomber”. 
Si bo no por participa, bo por 
haci bo donacion via banco (e 
mesun cuenta) y contribui cu 
Aruba One Happy Island Li- 
ons Club. 
Tin un special; mama y tata 
cu registra hunto ta haya in- 
scripcion gratis pa un yiu. 
Ademas si tin organisacion 
y/o compania cu ta desea di 
participa, grupo 10+, nos ta 
entrega e T-shirtnan te na 
porta di cas of compania. 
Lo tin varios premio. Tambe 
por tuma contact cu miem- 
bronan di “Aruba One Happy 


Island Lions Club” of bishita 
nos Facebook page of What- 
sapp 562-9129. 
Registra, Participa y Coopera 
pa nos por sigui brinda ayudo 


na esnan den comunidad cu 
ta den necesidad. E ta pa un 
bon causa. 


Cambio den prijs di 
productonan petrolero 12 
juni 2024 


ORANJESTAD - Minister 
di Asuntonan Economico, 
Comunicacion y Desaroyo 
Sostenibel ta anuncia e 
prijsnan nobo di benta di 
combustibel entrante 12 
juni 2024: 


Gasoline unleaded-premium 
: 257,6 cen p/ltr. (- 


11,4 cen) 
Diesel LS 


: 217,7 cen p/ltr. (- 
10,5 cen) 
Kerosin 


: 198,7 cen p/ltr. (- 12,9 cen) 
E prijsnan ta inclui BBO/ 
BAZV/BAVP 


Fundacion Alzheimer Aruba 
ta organisa seminario pa 
prevencion y conscientisacion 
di abuso di adulto mayor 
Abuso di un grandi ta algo 
mahos, dañino y ta sosode 
mas cu nos kier pensa cu 
esnan cu ta mas vulnera- 
bel den comunidad. Anal- 
isando e realidad di abuso 
di nos grandinan, abuso di 
adulto mayor ta un prob- 
lema cu No ta haya e aten- 
cion cu e merece. 


Bo tabata sa cu maltrato/ 
abuso di adulto mayor ta au- 
menta e riesgo di mortalidad 
cu un 40%? Segun diferente 
estudio a ser calcula cu 1 di 
cada 10 adulto mayor ta ex- 
periencia algun tipo di abuso 
y cu mayoria di e casonan aki 
ta tuma luga rondo y den e 
hogar mes. Desafortunada- 
mente, mucho hopi caso no 
ta wordo denuncia pa miedo, 
berguensa of pa falta di cono- 
cemento. 


E estadistica aki ta enfatisa e 
necesidad urgente pa accion 
y intervencion. E prevalencia 
y e impacto di abuso con- 
tra adulto mayor ta algo cu 
nos tur mester ta preocupa 
p’e. Esaki pasobra e clase di 


abusonan aki por tin conse- 
cuencianan tanto fisicamente 
como emocionalmente, lag- 
ando efectonan grave y du- 
radero atras den bienestar y 
calidad di bida di un hende. 
Consecuentemente ta destrui 
su confiansa, disminui su 
autoestima y aumenta ais- 
lamento social di e adulto 
mayor. 


Fundacion Alzheimer Aruba 
ta para pa conscientisacion y 
prevencion di Abuso contra 
Adulto Mayor. Comunidad 
ta cordialmente invita pa 
bishita e dos seminario dia 15 
y 22 di Juni proximo. 


Topico: Conscientisacion di 
Edadismo y Abuso di Adulto 
Mayor den comunidad. 
Fecha: Diasabra 15 di Juni. 
Lugar: ATIA Building ; Gal- 
legostraat 6, Dakota. 
Horario: 13:00 – 17:00 
Entrada: Gratis. Un dona- 
cion di AWG 15:00 (pa cubri 
e gastonan ta aprecia. Lo tin 
un box disponibel. Pa inscri- 
bi por comunica cu 592 8416 
/ 592 1430 . 

TA BUSCA 
Cellular y accessories Master 
ta busca 
Cell Phone Technician 
Por yama 
Tel.742 7704 
Paradera 40-C 


_______________________________218057 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Sta. Anna 
Tel. 586 8181 


San Nicolas: 
Seroe Preto 
Tel. 584 4833 


Olifantenan Africano ta yama otro pa 
nombernan unico segun estudio nobo 


(AP) 
- 
Olifantenan 
Africano ta yama otro y 
responde na nombernan 
individual, algo cu tiki 
animalnan den selva ta 
haci, segun investigacion 
nobo publica dialuna. 


E nombernan ta parti di e 
olifantenan su zonidonan di 
tono abao cu nan por tende 
for di distancianan largo. 
Cientificonan ta kere cu 
bestianan cu structura social 
compleho y gruponan di 
famia cu ta separa despues 
uni back ta hopi probabel di 
tin nombernan individual. 


“Si bo ta cuidando di un 
famia grandi, bo mester por 
dirigi bo mes na un miembro 
specifico manera ‘Virgnia! 
Bin aki!’” Duke University 
su ecologo Stuart Pimm a 
bisa, ken no a forma parti di 
e estudio. 


E ta extremadamente poco 
comun pa bestianan yama 
otro pa nombernan unico. 
Ser humano tin nomber 
claramente y nos cachonan 
tambe ta bin ora nos yama 
nan pa nan nomber, fluitnan 
como un señal y te hasta 
cierto parha tambe ta usa 
nomber. 


Cada un di e especienan aki 
cu nomber tambe ta posee e 
habilidad di sina pronuncia 
zonidonan nobo y unico 
durante nan bida, un talento 
poco comun cu olifante 
tambe ta posee. 


Pa e estudio den Nature 
Ecology 
& 
Evolution, 
biologonan a usa mashin pa 
detecta e uso di nomber den 
un libreria di vocalisacion di 
olifante di Savanna graba na 
Kenya su Samburu National 
Reserve y Amboseli National 
Park. 


E investigadornan a sigui 
e olifantenan den jeep pa 
observa ken tabata yama ken 
y ken tabata responde, por 
ehempel, si un mama yama 
su yiu. 


Analisando e data, e modelo 
di computer por a calcula 
cua 
olifante 
tabata 
ser 
yama corectamente un 28 


porciento, cual ta a causa di 
su inclusion di e nomber. 
Ora dune data sin sentido, 
e model solamente tabata 
por corectamente identifica 
solamente 8 porciento di e 
yamadanan. 


“Di mesun manera cu ser 


humano, olifantenan ta usa 
nomber, pero probablemente 
no ta usa nomber den mayoria 
di loke nan ta bisa, pues nos 
no ta premira un porcentahe 
di 100 porciento,” autor di e 
estudio Cornell University 
su biologo Mickey Pardo. 
a 


Pronostico di tempo 


Tempo 
Parcialmente nubia cu un 
awasero localmente. 


Temperatura 
maximo 
33 
grado Celsius. 
Temperatura 
minimo 
28 
grado Celsius. 
Indice di calor (heat index) 
den y rond di oranan di 
merdia: 34 pa 40 grado 
Celsius. 
UV index: 12. 


Bahada di solo: 7:05 pm. 
Subida di solo: 6:14 am. 


Biento: 
Modera te basta fuerte for di 
direccion generalmente oost; 
Forsa 4 te 5 (20 te 39 km/ora, 
11 te 21 nudo). 
Durante di dia fuerte te 
posiblemente 
duro 
den 
rafaga; 
Forsa 6 te 7 (40 te 61 km/ora, 
22 te 33 nudo). 


Situacion general di tempo: 
Un ola tropical ta moviendo 
den parti oost di Caribe y 
lo pasa den region bay west 
durante 
diaranson. 
Esaki 
lo induci localmente algun 
awasero breve cu tambe un 
chance chikito pa lamper 


cu strena. Mas aleu por 
bisa cu stof di Sahara den 
concentracionnan varia lo 
stroba visibilidad un poco 
y produci aire di calidad 
abao. Personanan cu tin 
problemanan 
respiratorio 
mester tene esaki na cuenta. 


Condicion 
maritimo/ 
estado di lama: 
Na partinan proteje di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na 
partinan 
oost 
te 
noordwest di costa: modera 
te localmente poco bruto cu 
olanan alrededor di 6 pa 7, 
localmente 8 pia. 


Aviso/ alerta: 
Un aviso pa boto chikito pa 
partinan oost te noordwest di 
costa ta na vigor. 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu inmenso dolor na nos curason, nos ta anuncia 
fayecimento inespera di: 


Jarick Patrick Steven Farro 
*17 oktober 1992 †24 mei 2024 


Den nomber di su: 
Pareha di bida: Shanelly de La Cruz Medina 
Mama cu ela stima: Jacky Feliciano 
Tata: Patrick Steven Farro 


Cacho stima: Benjamin (Bencho) 


Rumannan: Jenneline Farro y Josh Silva 
Joselyn Farro y David Puriel 


Sobrino y subrinanan cu ta su adoracion: 
Jedion y Jedelyn Farro 
Jendrick Lacle 
Jeremiah y Jack Silva 


Welo y welanan: 
Cerilia de Cuba 
†Editha Farro 
† Sixto Feliciano y Sra viuda Stella Feliciano Weller 


Cuña: 
Estefania de la Cruz Medina y Alejandro Peguero Serrata 


Tanta y Omonan: 
Sharlyn y Joe Fields-Feliciano 
Milly Feliciano 
Stephen y Sue Feliciano Giel 
†Jan Hendrick Tromp y Sra.vda. Miriam Tromp Imbago 
Valentina Tromp, su tanta stima 
Rieke Tjong 
Perry Tjong 
†Jerry Rasmiijn y Sra.vda. Cecilia Rasmijn-Santos 
†Moira Rasmijn 
Michella Rasmijn 
Sharine Rasmijn 


Demas primo y primanan, tur su amigo- y amiganan 
demasiado pa menciona tur, ex coleganan 


Y demás famia: Farro, Feliciano, de La Cruz Medina, 
Filiciana, Silva, Puriel, Lacle, de Cuba, Paalman, Weller, 
Fields, Giel, Imbago, Tromp, Tjong, Wever, Rasmijn, 
Tjon A Jong, Webb, Leon, Santos, v/d Biezen, Jones, 
Eckmeyer, Leung, Paesch, Petrochi, Gomez, Quandus, 
Peguero Serrata y Vega. 


Ta invita demás famia, amigo y conocirnan pa asisti na 
e acto di entiero cu lo tuma lugar, Diasabra 15 di juni, 
2024 for di 11:30 di mainta Jarick lo ta reposa na Royal 
Funeral Home y for di 2'or pa 4'or Jarick lo ta reposa 
den misa Santa Ana na Noord, y después pa santana na 
Sabana Basora. 


Dia di condolencia: Diabierne 14 di Juni, 2024 for di 
7.00pm pa 9.00pm na su cas, Hooiberg # 14-D ( Bright 
Bakery bin zuid) 


Mira con Dios a salba mi, 
Tur mi confiansa ta den djE, 
Mi n’ tin miedo: 
Señor Dios ta mi forsa, mi refugio. 
E mes t’Esun cu a salba mi. 


Isaías 12:2 


Cu inmenso dolor na nos curazon, 
Pero conforme Dios su boluntad nos 
ta anuncia fayecimento di nos ser 
stima: 
Sara Bertilde Rodriguez 
*10-05-1945 †08-06-2024 


Na nomber di su Yiunan: 
Alexandra y Floyd Fransman-Tromp 
Jennifer y Richard Dijkhoff-Tromp 


Nietonan stima: 
Shawn Tromp y Celina Mimié 
Laslo Fransman 


Rumannan: 
Norberto Rodriguez y famia 
Eccehomo Rodriguez y famia 
Blanca Eli Tellez-Rodriguez y famia 
William Rodriguez y famia 
Nancy Rodriguez y famia 
Ricardo Rodriguez y famia 


Subrinonan stima: 
Norberto “Nuno” y Juliana Tromp y famia 
Shelley y Irwin Arendsz-Rodriguez y famia 
Martha Pinzón y famia 
Y demas subrino y subrinanan na Colombia, Peru y Canada 


Famianan cerca: 
†Alfredo Tromp 
†Joaquin Tromp y vda. Carmen Tromp y famia 
†Carlos A. Tromp y vda. Medarda Tromp y famia 
†Mirlanda Tromp y famia 
Itala Danjo-Tromp y famia 
Carole Tromp y famia 
Baron y Judith Tromp y famia 
Carlos S. Tromp y famia 
Milton Tromp y famia 
Ted Tromp y famia 
†Norman Tromp y famia 
Vince Tromp y famia 
Stefanita Petrocchi y famia 


Consuegra: vda. Filomena Dijkhoff- Laclé y famia 


Demas famia: 
Rodriguez, Acuña, Bernal, Tromp, Fransman, Dijkhoff, 
Tellez, Pinzón, Arendsz, Pavolini, Laclé, Kock, Ceballos, 
Petrocchi, Croes, Danjo. 


Amigonan di cas stima: 
Bienvenida y Jose Lopez y famia 
Gloria y Nestor Dijkhoff y famia 
Doris Salcedo y famia 
Raquel Guanipa y famia 
Natasha Pak y Frances Croes y famia 
Carmen Hurtado y famia 
Flora Petronilia 


Gradicimento special na: 
Personal y boluntarionan di Fundacion “Hospice Atardi” 
Praktijk dr. A. Wever y personal 
Staff y personal di Stichting “Cas di Machi” 
Cristina Gonzales y famia, Leydie, Cathy y Irena 


Nos disculpa si den nos tristeza nos por a lubida un of otro 
famia of amistad. 


Ta invita tur famia, amigo y bisiñanan pa compaña nos na 
e acto di despedida cu lo tuma lugar na Aurora Funeral 
Home, diabierna 14 di Juni 2024 di 2:00 pm pa 4:00 pm. 
Cremacion lo tuma lugar den seno familiar. 


Despues di despedida nos no por ricibi bishita di 
condolencia na cas. 
Preferibel bini bisti na colornan alegre. 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu dolor na nos curason, nos ta anuncia fayecimento di 
nos ser stima: 


Aura Solognier-Delany 
*27-06-1937 - †02-06-2024 


Acto di entiero lo wordo anuncia despues 


¡Dios es mi salvación! Confi- 
aré en él y no temeré. 
El Señor es mi fuerza, el Se- 
ñor es mi canción; ¡él es mi 
salvación!». 


Con profundo dolor anuncia- 
mos el fallecimiento de nues- 
tra querida: 


Carmen Ivelisse Cornelio 
Pineda De Angel 
Nombre de cariño “Mamita o Boyo 
*20-03-1962 - †07-06-2024 


El acta defuncion sera anunciado mas adelante. 


“Señor ta mi wardador, mi’n tin 
falta di nada 
Den cunucu di yerba berde e ta 
ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A bay drumi den braza di Señor 
Daniel Werleman 
*21-07-1937 - †10-06-2024 


Acto di entiero lo wordo anuncia despues. 

DIMAS awo mas accesibel via WhatsApp 


Departamento di Integra- 
cion y Maneho di Stran- 
hero, DIMAS, ta anuncia 
un cambio significante 
pa mehora e contacto en- 
tre comunidad y DIMAS 
door di integra e servi- 
cio di WhatsApp den nan 
website. 


Despues di algun tempo di 
trabao intensivo y planifica- 
cion, awe DIMAS tin e placer 
di informa 
cu entrante 
10 di juni 2024, tur persona 
cu ta busca informacion di 
nan permiso, of tin cualkier 
pregunta general relaciona 
cu e proceso di aplica pa per- 
miso, documentonan necesa- 
rio pa cierto permiso etc, por 


tuma contacto cu DIMAS 
a traves di WhatsApp riba 
www.dimasaruba.aw 


E contacto via WhatsApp lo 
simplifica y facilita e contacto 
entre comunidad y DIMAS. 
Cada mensahe via Whatsapp 
ta atendi directamente pa e 
ekipo di Front Office di DI- 
MAS, cu a ricibi training 
riguroso pa facilita henter e 
proceso di comunicacion aki. 


Mirando e avance acelera den 
tecnologia y comunicacion, 
DIMAS a haya prudente 
pa “catch up” y cumpli cu e 
metodo di comunicacion mas 
usa na Aruba y den region. E 
integracion di WhatsApp awo 


ta conecta e cliente y DIMAS 
di forma eficiente y convini- 
ente, y ta provee e cliente tur 
informacion cu e tin mester 
di forma rapido y directo. 


Pa tuma contacto cu DIMAS 
via WhatsApp, subi www.di- 
masaruba.aw. Riba e pagina 
principal ta haya e simbolo 
di WhatsApp, klik riba esaki 
y bo ta conecta cu e personal 
di DIMAS, durante orario di 
trabao entre 7:30 am y 4:30 
pm. 


E iniciativa aki ta refleha e 
compromiso di DIMAS pa 
usa avancenan tecnologico pa 
sirbi e comunidad di manera 
mas efectivo y eficiente. 


Isleñonan na Timon cu charla “E Cultura Politico di Soberania 
Caribense” na MANA 


Dia 19 di juni di 7’or pa 
9’or di anochi ta tuma 
luga e lectura ‘The Politi- 
cal Culture of Caribbean 
Sovereignty’, den Audito- 
rio di Museo Arqueologico 
Nacional Aruba – MANA. 
E lectura ta organisa pa e 
programa di investigacion 
‘Island(er)s at the Helm’. 
E ta pa un y tur cu ta inte- 
resa den e tema menciona 
ariba. 
Orador 
principal, 
Linden 
Lewis lo lidera e discusion 
riba asuntonan di sobera- 
nia y su tendencianan (neo) 
colonial den Caribe. Lewis 
ta Profesor di Sociologia na 
Bucknell University y a scirbi 
extensivamente tocante asun- 
tonan di sexo, rasa, trabou y 
globalisacion den Caribe. E 
ta e editor di ‘The Culture 
of Gender and Sexuality in 
the Caribbean’, co-editor di 
‘Color, Hair and Bone: Race 
in the Twenty-first Century’, 


y editor di ‘Caribbean Sov- 
ereignty, Development and 
Democracy in an Age of Glo- 
balization’. 
Dr. Lewis lo ser acompaña 
pa panelistanan Alissa Trotz 
y Anton Allahar. Alissa Trotz 
ta Profesor di Estudionan 
Caribense y e Director di Es- 
tudionan di e Ser Femenino 
y Sexo na Universidad di 
Toronto. Su area di inves- 
tigacion ta inclui estudio- 


nan transnacional feminista, 
tradicion radical intelectual 
y violencia politico. Den 
añanan recien el a investiga 
tensionnan geopolitico rond 
di extraccion di azeta crudo 
di Guyana. Anton Allahar 
ta Profesor di Sociologia na 
Universidad di Ontario West. 
Su trabou di investigacion ta 
enfoca riba sociologia, edu- 
cacion, relacionnan di rasa, 
identidad Caribense, politica 


y soberania. Su trabou mas 
recien ta investiga ideanan di 
democracia den e politica ac- 
tual di Estados Unidos. 
Isleñonan na Timon ta un 
proyecto di 5 aña den cual 
investigador- y partnernan 
di sociedad civil ta busca pa 
compronde con residente di 
e seis isla Caribense den Re- 
ino Hulandes ta enfrenta cu 
y ta adapta na cambionan cli- 
matologico. 
Lecturanan publico, tayer, 
les- y sesionnan na scol a 
ser organisa desde 2021 cu 
partner na entre otro Aru- 
ba, Cursou, Boneiro y Sint 
Maarten. Conseho Hulandes 
di Investigacion /‘Dutch Re- 
search Council’ ta financia e 
proyecto concerni cu ta ser 
organisa pa e ‘ Royal Insi- 
tute of Caribbean and South 
East Asian Studies’ (KITLV). 
KILTV ta un instituto di Aca- 
demia Real di Ciencia/ Dutch 
Royal Academy of Sciences’ 
(KNAW). 


E proyecto a ser haci posi- 
bel door di partner manera e 
Universidad di St. Maarten, 
e Insituto Pedagogico Aruba 
(IPA), Museo Nacional Ar- 
queologico Aruba MANA, 
TU Delft, Universidad di 
Utrecht. Por fabor bishita e 
website of sigui e paginanan 
di ‘Ilanders at the Helm’ riba 
Facebook y Linkedin pa keda 
na altura di mas informacion 


‘Open Call’ na artistanan local: Oportunidad pa diseña instalacion 
artistico pa Plaza Comercio 


Durante e Orange Econo- 
my Symposium, Minister 
Geoffrey Wever a anuncia 
un ‘Open Call’ pa un in- 
stalacion artistico na Pla- 
za Comercio situa na cru- 
sada di Wilhelminastraat y 
Columbusstraat na Oran- 
jestad. Artistanan local ta 
encurasha pa manda nan 
propuesta pa un concepto 
creativo pa un instalacion 
artistico. 


E meta ta pa crea un instala- 
cion artistico (landmark) pa 


atrae turista y local pa centro 
di Oranjestad, pa por ehem- 
pel saca potret y asina crea 
fluho di hende cu por bira 
clientela di e restaurantnan 
den e area di Wilhelminas- 
traat y Columusstraat. 


Plaza Comercio mester bira 
un centro gastrononomico, 
p’esey mester considera cu 
e obra di arte aki mester por 
sirbi como un luga pa saca 
potret, celebrando e spirito 
di iniciativa, resiliencia, in- 
novacion, y creatividad cu ta 


defini e ciudad. 


E instalacion artistico su di- 
mensionnan WxL ta 2.1 x 
2.1 meter. Pa detayes exacto, 
mas informacion y tambe 
por entrega un proposicion, 
acudi na e website: https:// 
experienceoranjestad.com/ 
artist_submission/ 


Minister Wever a indica di ta 
contento di mira e resulta- 
donan inicial di revitalisacion 
den e area di Wilhelminas- 
traat. “Cu e instalacion artis- 


tico nos kier atrae mas hende 
pa e centro di Oranjestad. 
Nos ta spera di por ricibi 
propuestanan inspirador cu 


por enrikece e panorama di 
e area”, minister Wever a ter- 
mina. 

Al menos 49 morto y 140 desaparecido despues cu boto di migrante ta 
sink riba costa Yemenita 


(AP)—Un boto cargando 
migrantenan a sink riba 
costa Yemenita, resultan- 
do den 49 hende morto y 
140 otro desaparecido, se- 
gun agencia di e Organi- 
sacion di Nacionnan Uni 
(ONU) a bisa ayera. 


E 
boto 
tabata 
cargando 
aproximadamente 260 So- 
mali y Etiope for di e costa 
norte di Somalia riba e biahe 
di 320 kilometer den e Golfo 
di Aden ora el a sink dialuna 
riba e costa sur di Yemen, 
segun e Organisacion Inter- 
nacional pa Migracion a bisa 
den un declaracion. 


71 hende a ser rescata y e 
buskeda ta andante, e grupo 
a bisa, notando cu 31 hende 
muhe y seis mucha tabata en- 
tre esnan cu a perde nan bida. 
Yemen ta un ruta popular pa 
migrante for di Oost-Africa 
y e Horn of Africa purbando 
di yega paisnan di Golfo pa 
traha. A pesar di un guera civ- 
il di casi un decada na Yemen, 
e cantidad di migrantenan 
yegando a tripel durante e 
ultimo añanan, for di aproxi- 
madamente 27,000 den 2021 
pa mas cu 90,000 aña pasa, 
segun IOM a bisa luna pasa. 
Actualmente tin aproxima- 
damente 38,000 migrante na 
Yemen, segun e agencia. 
Pa yega Yemen, migrante ta 
ser tuma pa traficante riba 
botonan peligroso y yen den e 


Lama Cora of Golfo di Aden. 
Na april al menos 62 hende a 
muri den dos naufragio riba 
e costa di Djibouti mientras 
nan tabata purba yega Yemen. 
IOM a bisa cu al menos 1,860 
hende a muri of a disparce 
den e ruta,incluyendo 480 cu 
a hoga. 


E incidente dialuna “ta un 
otro recordatorio di e nece- 
sidad urgente pa traha hunto 
pa adresa desafionan di mi- 
gracion urgente y sigura e se- 
guridad di migrantenan riba 
rutanan di migracion,” segun 
vocero di IOM, Moham- 
medali Abunajela. 


Tin mas confiansa global den Biden compara cu Trump aunke 
perspectivanan den democracia Mericano ta reduciendo, segun 
encuesta 


(AP)—Hende den 34 pais 
rond mundo tin mas con- 
fiansa den presidente Joe 
Biden compara cu su de- 
safiador den e eleccion 
Mericano den november, 
ex-presidente 
Donald 
Trump, aunke tin un au- 
mento den skepticismo cu 
e democracia Mericano 
ta provee un bon modelo 
pa e resto di mundo sigui, 
segun un encuesta for di e 
Pew Research Center, cual 
a ser publica ayera. 


E encuesta a descubri un av- 
erahe di 43 porciento den 
e paisnan cu a ser encuesta 
bisando cu nan ta confia 
Biden pa haci lo corecto den 
asuntonan global compara 
cu 28 porciento pa Trump. 
Hende tin un evaluacion mas 
positivo di Biden compara cu 
Trump den 24 pais, mientras 
cu Trump tabata mas popu- 
lar den Hungria y Tunisia, y 
e dos politiconan a keda em- 
pata den ocho otro pais. 


E confiansa mas grandi den 
Biden ta bin den un tempo 


unda e confiansa di democra- 
cia Mericano ta reduciendo. 
Mientras un averahe di 54 
porciento den e 34 pais en- 
cuesta tabatin perspectivanan 
positivo di Merca, un averahe 
di 4 pa 10 den nacionnan en- 
cuesta a bisa cu su democra- 
cia pa ta un bon ehempel pa 
otro pais no ta existi mas. 


Un averahe di 21 porciento 
a bisa cu e democracia Meri- 
cano ta keda un bon ehem- 
pel pa otro nacion, mientras 
cu 22 porciento ta bisa cu 
esaki nunca tabata un hecho. 
Desde temporada di primav- 
era 2021, e unico otro biaha 
cu Pew a haci e pregunta aki, 
e parti di esnan cu ta kere cu 
democracia Mericano ta un 
bon ehempel a cay den ocho 
pais, mayormente den Eu- 
ropa. 


“Hende no ta mira e sistema 
politico Mericano funciona- 
ndo hopi bon,” segun Rich- 
ard Wike, director di e inves- 
tigacion di actitud global pa 
Pew. “Hende ta mira Merca 
hopi dividi entre liñanan par- 


tisano.” 


Tin hopi menos division 
global entre Trump y Biden. 
Confiansa den e presidente 
actual pa haci lo corecto den 
asunto global a cay desde su 
prome aña den oficina pero 
asina mes, e ta keda mas halto 
cu su rival, ken tabatin rating 
relativamente abao durante 
su presidencia. E rating di 
confiansa mas abao di Biden 
tabata tocante su maneho di 
e guera entre Israel y Hamas, 
cu un averahe di 57 porciento 
bisando cu nan no tabatin 
confiansa den dje. 


Un averahe di 39 porciento 
den e paisnan encuesta a bisa 
cu nan a aproba di e maneho 
di Biden di e guera na Ucra- 
nia, cu su rating mas halto 
den nacionnan Europeo. Y un 
averahe di aproximadamente 
cuatro den dies tabata confia 
den su maneho di China. 


Un di e cinco lidernan evalua 
den e encuesta, esta presi- 
dente Frances Emmanuel 
Macron, a registra e nivel mas 
halto di confiansa, net dilanti 
Biden, mientras cu presi- 
dente Ruso Vladimir Putin a 
ricibi e nivel mas abao. 


Mientras cu confiansa den 
Biden a cay den paisnan vari- 
ando for di Sur Africa, Israel 
pa Reino Uni, e ta keda mas 
halto si compara cu Trump. 
E ex-presidente a ricibi su 
evaluacion mas malo den Eu- 
ropa—unda esnan expresan- 
do ningun confiansa den dje 
a inclui mas cu ocho den dies 
adulto na Francia, Alemania y 
Suecia—y Latino America. 


Africa, cual Wike a bisa tin 
e tendencia di tin perspec- 
tivanan positivo di presidente 
Mericano, a registra algun di 
e cifranan mas bon pa Trump. 
Hasta den dos pais unda a 


expresa mas confiansa den 
Trump compara cu Biden, 
nan tabata abao pa e ex-presi- 
dente. Na Tunisia, por ehem- 
pel, solamente 17 porciento a 
expresa confiansa den dje. 


Hungria e otro pais unda 
adultonan a reporta mas con- 
fiansa den Trump compara 
cu Biden, pero hasta eynan 
e ta leu di ta un promocion 
pa e ex-presidente. Trump 
a expresa un aceptacion di e 
prome minister autocratico di 
Hungria, esta Viktor Orbán, 
pero solamente 37 porciento 
den e pais ta bisa cu nan tin 
confiansa den dje, compara 
cu 24 porciento pa Biden. 


E nivel di confiansa en avera- 
he riba e habilidad di Trump 
pa haci lo corecto den asun- 
tonan global tabata un tiki 
halto so den 34 pais compara 
cu presidente Chines Xi Jin- 
ping. 

Hunter Biden a ser condena di tur 3 delito den huicio federal riba arma 


(AP)—Hunter Biden a ser 
condena ayera di tur tres 
carga di delito relaciona 
na e compra di un revolv- 
er na 2018 ora, segun fis- 
calnan a argumenta, e yiu 
homber di e presidente 
Mericano a gaña riba un 
formulario obligatorio pa 
cumpra arma bisando cu e 
no tabata usando of no ta- 
bata adicto na droga. 


Presidente Joe Biden a bisa 
den un declaracion publica 
despues di e veredicto cu e 
lo acepta e resultado y “sigui 
respeta e proceso hudicial 
mientras Hunter ta considera 
un apelacion.” Awo Hunter 
Biden y nominado presi- 
dencial republicano, Donald 
trump, ambos a ser condena 
pa huradonan Mericano den 
un aña di eleccion cu tabata 
trata di ambos e huicionan 
criminal como eventonan di 
campaña. 


Hunter Biden ta enfrenta 
te cu 25 aña den prizon ora 
e haya sentencia di hues di 
districto Maryellen Noreika, 
aunke como un ofensor di 
prome biaha e no lo haya e 
maximo, y no tin garantia cu 
e hues lo mand’e prizon. E no 
ta plania un fecha di sentencia 
ainda. 


Abogado di defensa Abbe 
Lowell a bisa cu nan lo “sigui 
persigui tur desafio legal dis- 
ponible.” Den un declaracion 
escrito, Hunter Biden a bisa 
cu e tabata desapunta pa e re- 
sultado pero ta agradecido pa 
e apoyo di su famia y amigo- 
nan. 
Joe Biden a mantene distan- 


cia for di e corte federal na 
Delaware unda e huicio a 
tuma luga y a no a conta hopi 
tocante e caso, cuidadoso pa 
no aparece como interve- 
niendo den un asunto crimi- 
nal treci dilanti pa su mesun 
departamento di Husticia. 
Pero aliadonan di e democra- 
to a preocupa tocante e con- 
secuencianan cu e huicio—y 
awo e conviccion—lo tin riba 
e presidente di 81 aña, ken ya 
tin tempo preocupa tocante e 
salud di su unico yiu homber 
na bida y su sobriedad. 


E conviccion di Hunter 
Biden a bin algun siman 
despues cu Trump a ser haya 
culpable di 34 carga di delito 
relaciona na un pago di silen- 
cio na un actor pornografico 
durante e campaña di 2016. 
E casonan no ta relaciona cu 


otro, y Hunter Biden ta un 
ciudadano priva cu no ta den 
e careda pa e oficina presi- 
dencial. Pero ambos a argu- 
menta cu nan a cay victima pa 
e politica di e tempo. 


Sinembargo, Trump a sigui 
declara falsamente cu su ve- 
redicto tabata “manipula”, 
mientras cu Joe Biden a bisa 
e lo acepta e veredicto en- 
volviendo su yiu homber y 
no lo busca pa dun’e pordon 
federal. 


E campaña di Trump a yama e 
veredicto di Biden “nada mas 
como un distraccion for di 
e crimennan real di e Famia 
Criminal Biden.” Trump y su 
aliadonan a tira acusacionnan 
no substancia of proba falso 
cu Joe Biden a actua den su 
rol como vice-presidente pa 


avansa e interes empresario 
di su famia. 


E veredicto a bin mientras e 
presidente a prepara pa duna 
un discurso na un confer- 
encia organisa pa e Every- 
town for Gun Safety Action 
Fund na Washington. E no 
a menciona su yiu homber 
mientras el a papia tocante e 
esfuersonan di su administra- 
cion pa stop violencia di arma 
y e necesidad pa prohibi ar- 
manan di asalto. 


Huradonan a haya Hunter 
Biden culpable di gaña un 
bendedo di arma licencia, ha- 
ciendo declaracionnan falso 
riba e aplicacion por medio di 
bisa cu e no tabata usa droga 
y cu e no tabatin un arma ile- 
galmente pa diesun dia. 


E procedemento ta pone 
atencion riba un tempo scur 
den e bida di Hunter Biden, 
cu testimonio personal for di 
ex-partnernan romantico y 
evidencia berguensa, incluy- 
endo mensahenan y potret- 
nan di Hunter Biden cu para- 
phernalia di droga of parcial- 
mente bisti. 


Den su argumento di ciere 
dialuna, fiscal Leo Wise a 
reconoce cu e evidencia tabata 
“mahos.” Pero el a conta hu- 
radonan cu e tabata “absolu- 
tamente necesario” pa prueba 
cu Hunter tabata adicto ora 
el a cumpra e arma y p’esey 
a gaña ora el a marca ‘no’ riba 
e formulario cu a puntra si e 
tabata “un usuario ilegal of, 
adicto na” droga. 


E abogadonan di Hunter 
Biden a argumenta cu e no 
tabata considera su mes como 
un “adicto” ora el a cumpra 
e revolver. Nan a busca pa 
mustra cu e tabata cambiando 
su bida e tempo ey, mirando 
cu el a completa un programa 
di rehabilitacion fin di augus- 
tus 2018. 


E 
problemanan 
legal 
di 
Hunter Biden no a caba. E 
ta enfrenta un huicio na sep- 
tember na California riba car- 
ganan di fracasa pa paga 1.4 
miyon dollar den impuesto, y 
republicanonan congresion- 
al a señala cu nan lo keda 
persigui’e den nan esfuerso 
pa destitui e presidente for di 
oficina. E presidente mes no 
a ser acusa of no a haya carga 
di cualkier acto criminal pa 
fiscalnan investigando su yiu 
homber. 


Soldaatnan na Malawi ta busca pa avion militar desaparecido cargando 
vice presidente y ex prome dama 


(AP)—Soldaatnan ta bus- 
cando boskenan monta- 
ñoso cerca di un ciudad 
na Malawi despues cu un 
avion militar cargando e 
vice presidente y un ex- 
prome dama a disparce 
den e area dialuna, segun 
presidente Lazarus Chak- 
wera. 


E avion cargando e vice presi- 
dente Saulor Chilima, ex- 
prome dama Shanil Dzim- 
biri, y ocho otro a sali for di e 
capital di e nacion Sur Africa- 
no, Lilongwe, 9.17 di mainta 
y mester a aterisa 45 minuut 
despues na Mzuzu Interna- 
tional Airport, aproximada- 
mente 370 kilometer panort. 


Pero air traffic control a bisa 
e aeronave pa no purba ater- 
isa y pa bira bay back debi na 
tempo malo y visibilidad po- 
ber, Chakwera a bisa den un 
adresamento en bibo riba ca- 
nal MBC. Air traffic control a 
perde contacto cu e aeronave 
y el a disparce for di radar un 
rato despues, el a bisa. 
Mzuzu ta e tercer ciudad mas 
grandi di Malawi y e capital di 
e region norte. E ta situa den 
un area montañoso y forestal 
domina pa e rango monta- 
ñoso Viphya, cual tin planta- 
cionnan grandi di matanan di 
pino. 


E presidente a priminti cu e 
operacion di buskeda lo con- 
tinua y a bisa cu autoridadnan 


usando torennan di teleco- 
municacion a haya e ultimo 
posicion conoci di e avion 
den un radius di 10 kilometer 
den un di e plantacion. E area 
tabata e enfoke di e operacion 
di buskeda y rescate di e Ma- 
lawi Defense Force, el a bisa. 


Chakwera a bisa cu Merca, 
Reino Uni, Noruega y Israel 
a ofrece asistencia den e op- 
eracion di buskeda y a provee 
“tecnologia specialisa” cu e 
presidente ta spera lo yuda 
haya e avion mas trempan 
posible. 


Chakwera a bisa cu Dzim- 
biri, e ex-casa diex-presidente 
Bakili Muluzi, tambe tabata 
un di e pasaheronan. E grupo 


tabata biahando pa presenta 
na e entiero di un ex-minister. 
Tres di esnan abordo tabata e 
tripulacion militar bulando e 
avion, e presidente a bisa. 


Chilima ta vice-presidente 
desde 2020. E ta enfrentando 
carganan di corupcion debi 
na acusacionnan cu el a ricibi 


placa den intercambio pa in- 
fluencia e aprobacion di con- 
tratonan gubernamental, pero 
fiscalnan a laga e carganan cay 
luna pasa. Esey a resulta den 
critica cu e administracion di 
Chakwera no tabata tumando 
un posicion suficiente estric- 
to contra corupcion. 


